Dilengkapi Skrin Besar Dan Ringan, HUAWEI MateBook D16 Jadi Pilihan Golongan Bekerja

Lambakan komputer riba di pasaran pada ketika ini pastinya membuatkan anda atau pengguna lain bingung untuk membuat pilihan. Terdapat model yang difokuskan buat gaming namun hadir saiz yang besar manakala terdapat juga model yang menawarkan spesifikasi yang hebat namun hadir dengan tanda yang terlalu tinggi.

Fokus jenama-jenama komputer ini seolah tidak membantu buat pengguna yang mahukan sebuah komputer riba yang cukup baik untuk penggunaan seharian, mempunyai saiz skrin yang besar dan paling penting adalah ditawarkan dengan harga yang mampu milik.

Mengulas mengenai keperluan pengguna kasual, sudah pastinya keperluan utama dari segi melayari laman web, membuat kerja menggunakan aplikasi Microsoft Office dan juga serba sedikit kerja suntingan antara yang menjadi rutin kebiasaan pengguna.

Berdasarkan ciri-ciri yang disebutkan, HUAWEI MateBook D16 keluaran tahun 2022 antara yang menepati kriteria. Jenama ini telah menawarkan sebuah pakej lengkap khusus buat para pengguna. Ayuh kita rungkaikan pakej yang ditawarkan pada model ini.

Dari segi rekaan, model ini dilengkapkan dengan penggunaan material logam yang kukuh dan tampak moden. Warna yang ditawarkan pada model ini adalah Mystic Silver sekaligus membangkitkan elemen premium pada model ini. Sekali pandang, pasti ramai yang menjangkakan model ini mempunyai tanda harga jauh lebih mahal daripada harga sebenar.

Rekaannya yang kukuh sekaligus memberi keyakinan buat para pengguna untuk mengguna dan membawanya dalam menjalani tugas seharian. Walau bagaimanapun, siapa sangka, HUAWEI masih berjaya menawarkan model ini pada berat sekitar 1.7kg sahaja. Menarik bukan?

Dari segi spesifikasi, model yang kami review ini hadir dengan spesifikasi processor Intel® Core™ i5 generasi ke-12, 16GB RAM beserta ruang storan 512GB SSD. Penyertaan Windows 11 beserta Microsoft Office antara yang tersedia. Skrin dan paparan yang ditawarkan pula terdiri daripada panel IPS dengan saiz skrin 16-inci.

Berdasarkan penggunaan, kami dapati model ini tidak mempunyai masalah dalam menjalankan beberapa aplikasi yang kerapa digunakan bagi tugas seharian. Pembukaan software seperti Brave Browser, Spotify dan beberapa aplikasi lain dilihat lancar dan pantas.

Selain itu, khusus buat mereka yang kerap membuka browser dengan lambakan tab, model ini masih mampu menangani yang baik sekaligus meletakkan model ini sebagai antara model yang terbaik untuk kegunaan harian.

Sesuai dengan namanya, model ini menawarkan keunikan dengan menawarkan saiz skrin 16-inci pada sebuah komputer riba yang mana jarang dilihat pada model-model keluaran jenama lain lakukan.

Selain itu, saiz skrin yang besar pada model ini turut memberi kelebihan bagi HUAWEI MateBook D16 disertakan dengan numpad dalam memudahkan pengguna khususnya mereka yang banyak menggunakan nombor dalam urusan harian.

Selain itu, khusus buat mereka yang kerap menjalani meeting secara dalam talian, model ini sedia memenuhi keperluan anda menerusi kamera dengan resolusi 1080p yang membantu menawarkan imej rakaman yang jelas buat para pengguna.

Oh ya, khusus buat anda yang memiliki beberapa peranti HUAWEI, anda turut berpeluang berkongsi gambar, video atau dokumen dengan mudah dan pantas menerusi HUAWEI Share.

HUAWEI MateBook D16 sedia ditawarkan bermula pada harga RM3,699. Pemilihan spesifikasi yang berbeza turut hadir dengan tanda harga yang berbeza. Pada pendapat kami, model ini dikhususkan buat mereka yang mahukan sebuah komputer riba yang serba cukup, mempunyai rekaan yang premium dan juga pentingkan saiz skrin yang besar.

Model ini disasarkan buat para pengguna yang kerap menjalankan tugas seharian menggunakan komputer riba namun tidak menggunakannya bagi menjalani aplikasi-aplikasi berat contohnya bagi tujuan bermain game atau membuat suntingan.

Adakah berbaloi? Sudah tentunya buat majoriti golongan bekerja di Malaysia. Para pengguna bukan sahaja berpeluang menikmati saiz skrin sehingga 16-inci, malah berat model ini serendah 1.7kg dan ditawarkan bersama HUAWEI CD60 MateBook Backpack secara percuma.

Khusus buat anda yang berminat untuk mengetahui lebih lanjut mengenai HUAWEI MateBook D16, anda boleh klik di sini untuk mendapatkannya secara terus menerusi laman rasmi HUAWEI.

Kecoh di Malaysia baru-baru ini apabila terdapat seorang pelajar berusia 17 tahun dilaporkan telah menerima gaji sebanyak RM14,000 berikutan kepakaran beliau dalam bidang teknologi.

‘Wonderkid Tech’ Umur 17 Tahun Dari Malaysia Terima Gaji Sebanyak RM14,000 Sebulan

Bersaing Jadi Peneraju Dalam Industri Fesyen, Permainan ‘Fashion Dream’ Kini Dilancarkan Secara Rasmi


28 Mukim Kota Setar Bakal Melaksanakan PKPD Pentadbiran Bermula 11 September

Sejak bermulanya Kluster Sivagangga, dapat dilihat negeri Kedah seakan tidak pernah sunyi dengan kes melibatkan wabak COVID-19. Penyebaran wabak ini nampaknya semakin serius menerusi kehadiran beberapa kluster yang lain melibatkan Kluster Sala, Telaga dan Sungai.

Dalam usaha untuk mengurangkan penyebaran wabak COVID-19 di Kedah, pihak kerajaan pada hari ini telah mengumumkan perlaksaan Perintah Kawalan Pergerakan Diperketatkan (PKPD) secara Pentadbiran dilaksanakan di 28 mukim Kota Setar, Kedah. Perlaksanaan ini bakal dilaksanakan bermula 12.01 tengah malam ini sehingga 25 September 2020.

PKPD pentadbiran akan dikuatkuasakan di 28 mukim di daerah Kota Setar, Kedah mulai 12.01 malam ini (11 September sehingga 25 September)

— KKMalaysia🇲🇾 (@KKMPutrajaya) September 10, 2020

Menurut Menteri Kanan (Kluster Keselamatan) Datuk Seri Ismail Sabri Yaakob, kemasukan melalui pintu masuk antarabangsa di Bukit Kayu Hitam, Kedah turut dihentikan sehingga tamat PKPD pentabiran ini.

Selain itu, masjid dan kesemua institusi pendidikan juga diarah tutup manakala aktiviti sukan, sosial dan budaya dilarang dan feri dari jeti Kuala Kedah tidak dibenar beroperasi sepanjang PKPD Pentadbiran berkuat kuasa.

Sementara itu, PKPD di Aman Jaya juga telah dilanjutkan selama 3 hari sehingga 13 September 2020 berikutan ujian saringan yang masih selesai dijalankan.

Sementara itu, dilaporkan sebanyak 14 lokasi di Langkawi disahkan telah dilawati individu positif COVID-19.

14 Lokasi Di Langkawi Disahkan Telah Dilawati Individu Positif COVID-19

Kerajaan Memutuskan PKPP Dilanjutkan Sehingga 31 Disember 2020


Dilengkapi Teknologi Pembersihan Udara, Pelitup Muka Bernilai RM1,699 YB Tajuddin Jadi Perhatian Netizen

Sekitar dua hari lalu, Malaysia dikejutkan dengan insiden pelanggaran dua tren LRT yang menyebabkan ratusan penumpang cedera parah. Insiden yang tidak dijangka mampu berlaku itu dilaporkan berikutan kecuaian pemandu yang membawa tren pada arah yang salah.

Berikutan insiden yang berlaku, YB Tajudin Abdul Rahman selaku Pengerusi Prasarana Malaysia Berhad tampil ke lokasi kejadian dalam melihat insiden yang berlaku serta tampil memberi keterangan menerusi sidang media.

Di samping memberi keterangan serta sedia memberikan pampasan RM1,000 kepada penumpang yang terlibat, pelitup muka yang dipakai YB Tajudin nampaknya berjaya menjadi perhatian para netizen.

Giving only RM1000 to the victims? When the mask he's currently wearing cost more than that? 👁👁 pic.twitter.com/MRy1Nvegau

— 🌻comm open🌻 (@beruangwithme) May 25, 2021

Menerusi perkongsian seorang pengguna Twitter, pelitup muka yang dipakai oleh YB Tajudin produk di bawah rangkaian LG PuriCare yang hadir dengan harga RM1,699.

Apa yang membuatkan pelitup muka unik serta hadir dengan harga yang premium adalah penawaran teknologi pembersihan udara sekaligus memastikan pengguna menerima udara yang bersih.

Meskipun tampil ke sidang media dengan pelitup muka yang premium, YB Tajudin Abdul Rahman dilaporkan sedia disiasat berikutan terdapat rakaman video yang memaparkan beliau tidak memakai pelitup muka dalam sebuah sidang media baru-baru ini.

Beliau dilaporkan akan dipanggil ke Ibu Pejabat Polis Daerah Dang Wangi untuk memberi keterangan dalam terdekat. Di bawah SOP Perintah Kawalan Pergerakan (PKP), kegagalan memakai pelitup muka merupakan satu kesalahan.

Tular pada minggu ini apabila pemandu Shinkansen dilaporkan bakal dihukum berikutan tinggalkan tempat memandu selama tiga minit berikutan sakit perut.

Tinggalkan Tempat Memandu Selama Tiga Minit, Pemandu Shinkansen ‘Sakit Perut’ Bakal Dihukum

Pengguna Bengang Terpaksa Bersesak Ekoran Kekerapan LRT Dikurangkan


‘Dilibas’ Baju Aina Abdul, Reaksi Pasrah Noki K-Clique Undang Tawa Netizen

Lagu Terus Hidup nyanyian Aina Abdul telah muncul juara dalam Anugerah Juara Lagu (AJL) Ke-37 dan setiap tahun, Aina tidak pernah gagal dalam membawakan fesyen-fesyen unik untuk persembahannya.

Bagi AJL ke-37, Aina tampil dengan busana berkonsepkan elemen gumpalan awan putih dan menelan kos sebanyak RM90,000 secara keseluruhannya.

Terbaharu, tular di media sosial sebuah sedutan video yang memaparkan kejadian kelakar membabitkan pakaian Aina itu.

Kesian Noki tersakiti 😂🤣 pic.twitter.com/w6TN2JNI9Z

— PUTERI GUNUNG BANANG (@IniAlalalannn) February 13, 2023

Menerusi video yang tular itu, dapat dilihat Noki K-Clique yang duduk di belakang kerusi Aina terlihat terganggu dengan pakaian yang dipakainya seolah-olah hampir terkena Noki ketika menanti senarai pemenang diumumkan.

Penularan video tersebut telah meraih perhatian orang ramai dan rata-rata netizen berasa terhibur melihat situasi terbabit.

Bukan itu sahaja, para netizen berpendapat bahawa mungkin untuk acara akan datang, penganjur dapat memberikan tempat istimewa buat Aina.


Dilihat Lebih Efektif, ‘Gambar Bergegar’ Kini Jadi Trend Untuk Jual Kereta

Pada zaman di mana akses internet terbuka meluas, ramai orang terutamanya jurujual dalam talian mengambil peluang untuk menjadi ‘lebih kreatif’ daripada orang lain supaya sesuatu hantaran viral menjadi bualan ramai sehingga ke pengetahuan pelanggan berpotensi yang berminat akan membeli produk daripadanya.

Baru-baru ini nampak seperti sudah menjadi satu trend apabila ramai jurujual kenderaan dalam Malaysia berkongsi beberapa foto close-up kereta yang hendak dijual dalam keadaan ‘bergegar’.

Daripada luaran dan dalaman kereta, semua foto yang dikongsikan itu nampak kabur dan sukar untuk dilihat dengan baik. Antara model kereta digunakan untuk teknik pemasaran kreatif ini ialah Proton Persona, Honda Civic FK8 Type-R dan Mitsubishi Lancer Evolution 9.

Bagaimanapun hantaran yang dikongsikan beberapa jurujual itu telah mendapat ribuan kali perkongsian oleh pengguna Facebook yang lain. Ternyata ramai yang berasa geli hati melihat cara pemasaran online yang kreatif itu.

Menurut jurujual First Mile Auto, Robert, dia langsung tidak menyangka hantarannya boleh viral dan mendapat perkongsian menghampiri 8,000 kali.

“Idea ini sangat random. Setelah melihat beberapa hantaran di media sosial tular, rakan sekerja mengajak saya untuk mencuba berbuat benda yang sama dengan menggunakan sebuah Honda Civic FK8 Type-R,” katanya.

Apabila ditanya adakah dia mengharapkan hantaran tersebut akan viral, Robert menyatakan dia langsung tidak berharap apa-apa. Bagaimanapun, selang beberapa jam hantaran dimuat naik, dia mula menerima ratusan perkongsian dan komen.

Robert menganggap perkara itu sekejap sahaja dan berakhir dalam masa singkat. Namun keesokkan harinya, dia menerima banyak notifikasi Facebook dan sehingga kini hantaran berkenaan masih dikongsikan semula oleh warganet, sehinggakan dia ada menerima mesej daripada beberapa pihak yang menghubunginya.

“Saya ada menerima pertanyaan daripada pihak yang berminat. Bagaimanapun, rata-ratanya mereka menghubungi saya dari luar negara.

“Selebihnya, hanyalah mesej-mesej gurauan yang berasa terhibur selepas melihat foto-foto tersebut dan kereta Type-R itu masih available jika ada berminat untuk memilikinya,” terang Robert lagi.

Setakat artikel ini ditulis, hantaran Honda Civic Type-R sudah mendapat hampir 8,000 perkongsian. Manakala hantaran Proton Persona pula menghampiri 5,000 perkongsian.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Lihat lagi kreativiti anak-anak tempatan dalam mempromosikan kereta melalui pautan di bawah.

Kereta Bertukar Dengan Satu Klik, Video Kreatif Terbaru Sofyank96 Raih Pujian Netizen

Netizen Terhibur Dengan Iklan Kreatif AEON ‘Sindir’ Geng Honda Civic FC

Kancil ‘Cabriolet’ Di Klang Ini Sedia Dijual Dengan Harga Serendah RM2,000


Dilukis Oleh Seekor Babi, Lukisan Wajah Putera Harry Ini Dijual Pada Harga RM13,000

Lukisan muka Putera Harry, cucu Ratu Elizabeth II, yang dilukis oleh seekor babi bernama Pigcasso telah dijual pada harga £2,350 (RM13,000).

Pigcasso menghasilkan karya seni ini dengan cat warna biru, oren, hijau, hitam dan warna lain hanya dalam beberapa minit. Ia dibeli oleh pengumpul dari Sepanyol.

Pigcasso adalah binatang belaan Joanne Lefson, mereka tinggal di Franschhoek, Afrika Selatan. Lukisan itu hanyalah salah satu daripada ratusan karya seni yang dihasilkan oleh seekor babi berusia empat tahun.

Lefson menyatakan bahawa jumlah wang yang dihasilkan dari lukisan Pigcasso bernilai hampir £50,000. Wang itu digunakan untuk membiayai ladang ternakan yang dimiliki olehnya.

“Lukisan itu adalah wajah Putera Harry, dan dibeli oleh pengumpul yang merupakan peminat Pigcasso. Dia tidak jauh beza dengan babi lain, pintar dan ada sifat ingin tahu, tetapi dia sangat berbakat dalam melukis, “kata Lefson, seperti dikutip di The Sun.

Ini bukanlah kali pertama Pigcasso melukis golongan bangsawan. Sebelum ini, babi ini telah melukis wajah Ratu Elizabeth II, lengkap dengan gincu merah, yang dijual kepada pembeli di London dengan harga yang hampir sama dengan lukisan Putera Harry.

Meghan dakwa keluarga diraja Britain bimbang kulit anaknya gelap, tidak sesuai digelar putera. Klik pautan di bawah untuk membaca.

Meghan Dakwa Keluarga Diraja Britain Bimbang Kulit Anaknya Gelap, Tidak Sesuai Digelar Putera

Putera Harry Dan Meghan Markle ‘Putuskan’ Hubungan Keluarga Diraja, Mahu Hidup Seperti Rakyat Biasa

Selepas Umum Keluar Dari Keluarga Diraja, Putera Harry Dan Meghan Markle Ditawarkan Kerja Oleh Burger King


Dilwale: Kisah Percintaan Pasangan Pertengahan Umur

Tak pernah-pernah Vocket buat reviu filem namum demi peminat Shah Rukh Khan dan Kajol, apa yang anda bakal baca ialah spoiler filem paling dinanti-nantikan 2015 oleh peminat filem Bollywood, Dilwale.

Menjadi seorang suami kepada seorang isteri yang pernah belajar di India dan peminat filem Hindustan, sudah semestinya hujung minggu yang lalu kami meluangkan masa menonton Dilwale. In short, kami enjoy tonton Dilwale.

Dilwale adalah tajuk yang dipinjam atau diambil dari filem Dilwale Dulhania Le Jayenge (1995) yang turut menampilkan Shah Rukh Khan dan Kajol sebagai watak utama.

Pembukaan cerita ini memaparkan Raj (Shah Rukh Khan) yang tinggal di Goa bersama adik lelakinya Veer (Varun Dhawan), dan dua orang sidekick nya Shakti (Mukesh Tiwari) dan Anwar (Pankaj Tripathi). Turut diperkenalkan pada babak awal ialah kawan baik Veer iaitu Sidhu (Varun Sharma). Raj dan Veer menampung hidup mereka dengan menjalankan perniagaan bengkel kereta-kereta mewah.

Raj dilihat sebagai seorang yang sopan dan dihormati oleh jiran tetangga. Ini dapat dilihat apabila Raj menyelamatkan Money Bhai (Johnny Lever) daripada dipukul oleh orang kampung akibat mencuri telefon.

Pada suatu pagi, Veer yang sedang menguji BMW pelanggan bersama-sama Sidhu terserempak dengan Ishita (Kriti Sanon) yang terkandas di tepi jalan akibat kerosakan skuternya. Bermula saat itu Veer mula menawan hati Ishita dan akhirnya mereka jatuh cinta.

20 minit pertama Dilwale tiada apa yang menarik. Malah saya merasakan sedikit bosan apatah lagi melihat karekter Raj yang tidak berapa jantan. Namun persepsi saya mula berubah apabila masuk babak Raj dan sidekicknya mencari gengster yang memukul adiknya.

Cerita menjadi semakin menarik apabila masuk babak flashback 15 tahun dulu di Bulgaria yang mana nama sebenar Raj ialah Kaali, seorang mafia. Ia memaparkan aksi kejar-mengejar dan tembak-menembak antara geng Kaali dan musuhnya. Ketika aksi kejar-mengejar menggunakan kereta itulah Kaali terlanggar Meera (Kajol) yang muncul secara tiba-tiba di hadapan keretanya yang dipandu laju. Potong stim.

Sebagai seorang peminat filem aksi, thriller, dan yang menaikkan adrenalin saya sedikit kecewa apabila babak aksi kejar-mengejar tersebut dipotong dengan aksi romantika. Tapi saya sedar saya sedang menonton filem cinta bukan filem lakonan Jason Statham.

Sejak terlanggar Meera, Kaali seperti tidak dapat lupakan Meera dan bermula lah kisah mengorat Kaali untuk menawan hati Meera. Antara babak menarik Kaali mengorat Meera yang saya tak dapat lupakan ialah ketika Meera meminta pertolongan Kaali untuk menyelamatkannya daripada gangguan lelaki-lelaki tempatan yang selalu mengganggunya.

Babak lain ialah ketika Meera hanya memberi 5 minit saja untuk Kaali dating dengan beliau. Babak ini bagi saya memang genius, kelakar dan romantik habis. Ditambah dengan suasana bandar Bulgaria yang cantik. Terasa macam nak tempah tiket penerbangan ke Bulgaria masa tu.

Pengarah filem Dilwale, Rohit Shetty pandai dalam membuat twist apabila Meera sebenarnya ialah anak kepada musuh Kaali apabila Meera dilihat turun dari Hummer kuning bak seorang Kak Long kawasan selepas aksi tembak menembak yang menyaksikan kereta Kaali terbabas. Seperti dijangka Meera tidak meneruskan niat membunuh Kaali walaupun sudah mengacukan pistol ke arah Kaali apabila melepaskan Kaali yang ketika itu helpless.

Fast Forward selepas 15 tahun, mereka dipertemukan semula menerusi adik masing masing Veer dan Ishita. Memori dan dendam lama mereka menjadi penghalang untuk Veer dan Ishita meneruskan perkahwinan. Pada masa yang sama Veer dan Ishita cuba merungkai kisah lama abang dan kakak mereka. Namum sampai ke penamat cerita Veer dan Ishita masih tidak tahu yang abang dan kakaknya bekas mafia.

Sepanjang saya menonton filem ini, saya mengharapkan penamat yang lebih dramatik seperti ada pertempuran antara Kaali dan musuh lama mahupun geng dadah di kawasan tempat tinggalnya. Dan, Veer dapat tahu yang abangnya seorang ketua mafia 15 tahun dulu yang selama ini kelihatan seperti seorang alim. Namum semua itu tidak berlaku.

Untuk lakonan pula, Shah Rukh Khan menampilkan lakonan yang sepatunya sebagai seorang Shah Rukh Khan. Saya rasa peminat-peminat wanita pasti cair melihat renungan mata dan penampilan beliau ketika babak majlis kahwin Sidhu.

Kajol pula, walaupun sudah berusia masih berupaya membuat orang ramai melting. Bukan saja dari segi rupa paras bahkan lakonannya masih mantap walaupun ringkas dan tidak nampak berat.

Sinematografi dan babak di Bulgaria sangat mengasyikkan. Lagu-lagu yang dimainkan pula just nice. Cuma satu lagu saja yang masih bermain dalam kepala saya sehingga kini iaitu Janam Janam.

Secara keseluruhan Dilwale ialah filem yang seronok untuk ditonton walaupun jalan ceritanya agak dapat dijangka.

Sebenarnya, jika anda peminat tegar filem lakonan Shah Rukh Khan dan Kajol tiada sebab anda untuk tidak pergi menonton filem terbaru beliau ini. Berhenti membaca dan terus periksa jadual tayangan di pawagam berhampiran anda, sekarang.

Saya berani berikan filem ini 7/10 BIJI VOCKET. Di pawagam bermula 17 Disember 2015.

LIKE dan FOLLOW Vocket di Facebook serta Instagram


Dimaki Lambat Kerana Pelanggan Salah Pin ‘Location’, Rider Ini Diugut Dan Digantung Kerja

Kehadiran rider yang menerima tugasan untuk menghantar makanan kepada pengguna semudah menggunakan aplikasi sememangnya memudahkan ramai. Malah, kehadiran pekerjaan ini membolehkan para rider serta penerima makanan berkongsi rezeki dan menerima manfaat.

Dalam pada itu, di sebalik usaha keras para penghantar makanan atau rider yang berusaha tanpa mengira cuaca untuk menghantar makanan, tular sebuah video melibatkan rider dengan pelanggan yang naik angin menerusi perkongsian TikTok @minyakhitamjalanan.

Dia bagi salah location dgn grabfood.. Aku dah sampai location dia cakap kau tak pandai cari sediri ke.. Aku dah cari satu jam.. Dia sampai2 je dia marah aku depan org ramai dia ingt aku takde hati ke ape… Lepas dia nak cakap dia boleh buat aku hilang kjer plk tu..

♬ bunyi asal – minyakhitamjalanan – minyakhitamjalanan

Menerusi perkongsian rider berkenaan, difahamkan pelanggan tersebut telah membuat kesalahan dengan pin location pada lokasi yang salah. Hal ini sekaligus membuatkan rider tersebut terpaksa mengambil masa sehingga satu jam sebelum menghantar makanan kepada pelanggan berkenaan.

Isu menjadi lebih panas apabila pelanggan berkenaan marah kepada rider tersebut serta menyebut perkataan yang kepada rider di hadapan khalayak ramai.

Bukan itu sahaja, pelanggan tersebut bekerja di Malaysia University of Science and Technology (MUST) didakwa turut mengugut rider untuk memecat beliau daripada syarikat penghantar makanan berikutan kerjasama MUST dengan syarikat e-hailing tersebut.

Ya allah kau mudahkan kjer dunia aku #fypシ゚ #minyakhitamjalanan

Nasib tidak menyebelahi rider apabila syarikat e-hailing tersebut telah menggantung kerja beliau sekaligus membuatkan beliau tidak dapat bekerja sebagai rider selama beberapa hari.

“Sudah tiga hari saya digantung kerja. 10 tahun saya buat kerja menghantar makanan. Saya dah buat sebaik mungkin untuk customer. Tetapi majikan saya tetap dengar cakap customer.

“Gaji saya pun digantung. Sudah nak hujung bulan, duit rumah nak kena bayar, susu anak nak beli dan macam-macam lagi,” katanya yang juga meminta orang ramai menghargai golongan rider yang kerap dihina.

Isu yang berlaku turut membuatkan MUST menerusi laman rasmi Facebook tampil dengan kenyataan rasmi memaklumkan pihak mereka tidak mempunyai sebarang perjanjian kerjasama dengan syarikat Grab seperti yang didakwa salah seorang pekerja mereka.


Dimanakah Kedudukan Anda Di Atas Kapal ‘Bisnes’

Di bawah ini adalah feri pembawa pelancong yang amat besar. Apakah yang membolehkan feri sebesar ini boleh mengharungi lautan yang luas? Sudah tentu enjinnya. Jika enjin tidak berfungsi, tentulah feri yang besar dan canggih ini akan hanyut dibawa ombak.

Para penumpang juga perlu makan dan hiburan. Kebiasaannya feri sebegini mempunyai kemudahan berjamu yang besar, memerlukan pekerja yang ramai dan mesti diuruskan dengan efektif.

Siapa pula orang yang paling penting di dalam pengendalian feri seperti ini? Tentulah kapten atau nakhodanya. Tugas ini amat mustahak kerana beliau bertanggungjawab mempastikan penumpang dan barangan yang berada di dalam pelayaran sentiasa selamat dan feri sampai ke destinasinya di dalam masa yang ditetapkan.

Walau bagaimanapun, kapten tidak berada di ruang enjin, tempat yang terpenting yang kita bincangkan di atas. Beliau juga tidak berada di dapur atau ruang makan.

Tempat kapten adalah di anjungan yang dilengkapi dengan peralatan untuk mengemudi kapal serta mempunyai kemudahan komunikasi dan maklumat penting seperti cuaca dan kedalaman laut. Dari sini, kapten dapat melihat jauh ke hadapan tanpa halangan.

Namun tidak salah bagi kapten untuk turun ke gelangang dan mendapatkan maklumat terus dari bilik enjin, dapur atau restoran. Tapi, itu bukan tempat yang beliau harus menghabiskan masanya.

Prinsip yang sama juga digunapakai di dalam pengendalian perniagaan.

Usahawan yang bertanggungjawab untuk mengendali dan memajukan perniagaan tidak boleh menumpukan perhatian kepada satu aspek saja. Walaupun usahawan tersebut mahir di dalam pembuatan dan pengeluaran, aspek pemasaran dan pengurusan insan juga perlu perhatian.

Perlu dicari pengurus bagi setiap aspek penting dan usahawan bertanggungjawab menyelia dan memimpin mereka serta mempastikan semuanya menuju ke arah yang sama.

Oleh itu, apabila perniagaan mula membesar, jadilah seperti kapten atau nakhoda kapal. Usahawan perlu memimpin pasukannya untuk terus ke depan dan sentiasa mempastikan segenap aspek penting perniagaan sentiasa berjalan seperti yang dirancang.

Konsep ini diistilahkan sebagai “working ON the business”. Ia berlawanan dengan “working IN the business”.

Seorang usahawan yang terbawa-bawa untuk berkerja DI DALAM perniagaan akan sentisa berada di ruang enjin atau tempat lain dan tidak berada di anjungan, disiplin yang diamalkan oleh usahawan yang berkerja KE ATAS (atau membina) perniagaannya.

Cuba tanya diri anda, kaedah mana yang anda sedang amalkan sekarang?


Dimarah Hanya Kerana Utamakan Wanita Mengandung, Chef Ammar ‘Sekolahkan’ Pelanggan Biadab

Sedia maklum, ketika ini ramai orang mula menyerbu kedai nasi Arab Chef Ammar dan boleh dikatakan ramai sanggup beratur panjang untuk mencuba keenakan makanan dijualnya.

Terbaharu, tular sebuah video memaparkan kedainya didatangi oleh beberapa orang anggota polis dan Chef Ammar dilihat memberikan kenyataan kepada pegawai polis tersebut.

♬ original sound – Mohd Arizan – Mohd Arizan

Difahamkan, pihak polis menerima aduan daripada pelanggan kerana bengang wanita mengandung diberi keutamaan untuk membeli makanannya. Menurut Chef Ammar, wanita mengandung perlu diberikan keutamaan kerana keadaan fizikal mereka lebih memerlukan perhatian.

Tambahnya, dia tidak memaksa pelanggan untuk menunggu berjam-jam untuk membeli nasi Arabnya. Dapat dilihat juga, wanita mengandung itu menangis sambil ditenangkan oleh suaminya di belakang kedai Chef Ammar.

Video tersebut mendapat perhatian orang ramai dan rata-rata netizen mengecam tindakan pengadu kerana tidak bertimbang rasa. Malah, para netizen turut memuji tindakan Chef Ammar dan pekerjanya yang memberikan keutamaan kepada wanita mengandung.

Bukan itu sahaja, rata-rata netizen turut mengatakan seharusnya bulan puasa mengajar untuk lebih bersabar tetapi sebaliknya berlaku. Ketika artikel ini ditulis, video tersebut telah meraih lebih 3 juta tontonan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Menjelang Aidilfitri, Harga Tiket Bas Ekspres Naik Sehingga 20%

‘Live’ TikTok Ketika Sesi Pembelajaran Di Sekolah, Netizen Mahu Guru Ini Dikenakan Tindakan


Diminta Bayar RM279 Sewaktu COD, Wanita Ini Dedahkan Taktik Terbaru ‘Scammer’

Sejak akhir-akhir ini dapat dilihat orang ramai sudah mulai selesa membeli barangan secara dalam talian sahaja. Bermula daripada barangan runcit sehinggalah kepada barangan mewah bernilai ribuan ringgit.

Dalam pada itu, keghairahan orang ramai membeli barangan secara dalam talian secara tidak langsung turut mengundang scammer untuk mengambil kesempatan atas kesenangan orang lain.

Menerusi perkongsian Facebook Norashikin Othman, beliau telah berkongsi isu melibatkan taktik terbaru scammer yang mahu mendapatkan wang pelanggan menggunakan taktik COD di mana beliau hampir menjadi mangsa.

Kejadian berlaku pada baru-baru ini apabila suaminya teleh menelefonnya untuk mendapatkan barangan kerana dikatakan seorang lelaki yang bertugas di kurier Ninja Van bakal tiba dan meminta untuk menyediakan wang RM279. Difahamkan wang tersebut perlu disediakan memandangkan bayaran dibuat sewaktu COD.

Jam yang dikatakan berharga melebihi RM1,000 ini dikatakan berjaya didapatkan pada harga promosi. Walau bagaimanapun, suaminya turut memesan untuk membuka parcel tersebut terlebih dahulu sebelum membuat bayaran.

Lima minit menanti, pekerja Ninja Van pun tiba. Wanita ini telah meminta untuk membuka parcel yang diterima walau bagaimanapun pekerja Ninja Van tersebut tidak membenarkannya kerana perlu membayar terlebih dahulu mengikut prosedur yang ditetapkan.

Dalam pada itu, tidak hanya wanita tersebut yang ragu-ragu, malah pekerja Ninja Van berkenaan turut sangsi dengan parcel tersebut kerana kotak kosong dan tidak berisi dan bukannya jam tangan seperti yang dimaklumkan suaminya.

Menurut pekerja Ninja Van berkenaan, barangan-barangan daripada Crossborder kebanyakkannya adalah daripada pihak scammer. Beliau juga turut memaklumkan sudah ramai individu yang menjadi mangsa kerana menerima barangan daripada ‘syarikat’ ini. Mengetahui perkara tersebut, wanita berkenaan memilih untuk tidak menerima barangan tersebut.

Difahamkan pemilihan untuk menolak barangan yang diterima adalah dibenarkan. Wanita tersebut turut berkongsi langkah-langkah lain yang boleh digunaakn dengan menghantar mesej kepada penghantar barangan berkenaan dengan menulis “I did not order this item” atau “Cancel order”. Ayat ini dimaklumkan diterima beliau menerusi staf Ninja Van sendiri.

Wanita tersebut mengatakan sehingga kini masih belum terdapat sebarang parcel lain yang diterima melibatkan jam tangan memandangkan mereka sudah membuat pembatalan tempahan.

Dimaklumkan taktik seperti ini sememangnya semakin kerap digunakan scammer dalam mengaut duit pengguna tanpa sedar. Diharap orang ramai lebih berhati-hati sebelum menerima parcel khususnya yang membuat bayaran sewaktu COD parcel.

Tular pada minggu ini apabila lelaki ini luah kekecewaan terhadap pekerja servis kurier setelah menerima jagung buruk selepas membelanjakan RM1,500 dalam membeli pakaian.

Beli Baju RM1,500 ‘Dapat’ Jagung Buruk, Lelaki Ini Luah Kekecewaan Terhadap Pekerja Servis Kurier

Selepas Stapler, Netizen Terkejut dUCk Jual Set Mewarna Berharga RM220


Diminta Cepatkan Pembayaran, Tengku Zafrul Umum Pengeluaran Khas KWSP RM10,000 Dibayar Mulai Hari Ini

Umum mengetahui, kerajaan Malaysia bersetuju membenarkan pengeluaran khas Kumpulan Wang Simpanan Nasional (KWSP) sebanyak RM10,000 khusus buat para pencarum.

Menteri Kewangan, Tengku Datuk Seri Zafrul Tengku Abdul Aziz telah mengesahkan Pengeluaran Khas KWSP itu yang akan dicepatkan masanya bermula 18 April iaitu hari ini berbanding 20 April secara berperingkat sebelum ini.

Menurutnya, langkah itu diambil selepas beliau menerima banyak permintaan menerusi media sosial agar kerajaan mempercepatkan bayaran tersebut. Malah, beliau percaya ramai berasa lega apabila KWSP mengumumkan ahli boleh mengeluarkan simpanan maksimum RM10,000.

Sebelum ini, kerajaan membenarkan pengeluaran caruman KWSP melalui tiga skim iaitu i-Lestari, i-Sinar dan i-Citra berjumlah RM101 bilion, melibatkan 7.34 juta pencarum sejak pandemik COVID-19 melanda negara dua tahun lalu.

Sementara itu, anda masih boleh memohon untuk mengeluarkan wang simpanan KWSP sehingga hujung bulan ini. Klik pautan di bawah untuk ketahui lanjut.

KWSP Umum Butiran Penuh Permohonan Untuk Pengeluaran Khas RM10,000

Bermula Dengan Van RM200, Dua Gadis Ini Kini Mampu Buka Kedai Kopi Berkonsep Minimalis


28 Sebab Kenapa Turki Menjadi Negara Paling Saya Gemar Lawati

Jika anda bertanya pada saya negara mana yang saya jatuh cinta? Saya akan pilih Turki, pergi banyak kali pun tidak akan pernah jemu.

Saya pasti anda juga akan jatuh cinta dengan Turki, silap hari bulan, dengan orang Turki sekali anda jatuh cinta. Kenapa Turki?

1. Prosedur visa yang sangat mudah, percuma selama 90 hari bagi rakyat Malaysia.

2. Boleh menjelajah ke dua benua sekaligus Asia dan Eropah melalui selat Bosphorus.

3. Negara yang sangat luas untuk diteroka, terdapat 81 negeri semuanya di Turki.

4. Setiap inci tanah Turki pasti ada sejarahnya yang tersendiri, pergilah ke ceruk mana sekalipun, anda akan temui sesuatu yang unik dan indah.

Baca: 15 Tip Travel Ke Istanbul, Turki Buat Backpacker

5. Menikmati panorama dari atas udara dengan menaiki belon udara di Cappadocia, sebuah pengalaman yang sungguh indah mempersona.

6. Kota Istanbul merupakan antara salah satu kota tercantik di dunia. Terletak di antara dua laut iaitu laut Marmara dan laut hitam.

7. Merupakan pintu masuk ke negara eropah timur seperti Bulgaria dan Greece, anda boleh ke sana dengan menaiki bas, keretapi, feri dan kapal terbang tambang murah.

8. Bersempadan dengan negara Bulgaria, Greece, Cyprus, Georgia, Armenia, Iran, Iraq dan Syria.

9. Di Bursa tempat bersemadinya jasad pengasas empayar islam Uthmaniyyah iaitu Osman Gazi.

10. Jika anda suka aktiviti musim sejuk, di Turki terdapat lebih dari 8 gunung ski resort, antaranya : Uludag Bursa, Erciyes kayseri, Kartepe, Sariksmis, Bitlis, Elmadag.

11. 98% penduduk negara Turki beragama islam.

Baca: 6 Jenis Hotel Di Turki Yang Anda Perlu Tahu Sebelum Buat Tempahan Bilik

12. Anda boleh mencuba pelbagai jenis makanan tradisi Turki, kerana hampir kesemuanya adalah halal.

13. Dari Turki juga anda boleh ke serata negara eropah dengan menaiki kapal terbang tambang murah seperti ke German, Perancis, Poland, Greece, United Kingdom dan lain-lain.

14. Antara syarikat kapal terbang tambang murah yang beroperasi di Turki ialah : Pegasus Air, Aegean, Air Arabia, Fly Dubai, Easyjet, Condo, Tuifly, Germanwing, Transavia, Norwegian.

15. Sebuah negara yang kaya dengan sejarah, budaya, tempat semula jadi, gunung ganang yang cantik, sungai dan tasik yang jernih.

16. Kos belanja yang tidak berapa mahal berbanding dengan negara eropah barat.

17. Negara yang sangat mesra pelancong, anda akan rasa selesa seperti berada dalam negara sendiri.

18. Negara yang telah dihuni oleh empat empayar besar seperti : empayar rom, empayar greek, empayar rom byzantium dan empayar uthmaniyyah.

19. Melihat hasil arkitek islam hebat Mehmed Aga iaitu Masjid Biru yang menjadi lambang kemasyhuran kota Istanbul selain dari Hagia Sophia.

20. Terletaknya sebuah makam sahabat iaitu Abu Ayyub Al-Ansari di daerah Eyup Istanbul. Satu-satunya sahabat nabi yang syahid di bumi Turki.

21. Urfa, sebuah negeri yang digelar negeri para nabi, di sini terletaknya makam nabi Ayub as, nabi Ilyasa as dan makam isteri nabi Ayub as iaitu Siti Rahmah. Mengikut riwayat juga, di sini tempat lahirnya nabi Ibrahim as, juga tempat nabi Ibrahim dibakar oleh raja Namrud.

22. Bandar Urfa juga merupakan antara bandar yang tertua di dunia, mengikut riwayat, bandar Urfa telah dibangun semenjak zaman nabi Idris a.s.

23. Jika anda ingin melihat kota islam penuh, pergilah ke negeri Konya, sekitar 10-16 jam perjalanan dari Istanbul dengan bas atau keretapi, di sana tempat asasnya kerajaan islam bertapak di Turki iaitu kerajaan Seljuk.

24. Menikmati pemandangan taman kapas batu kapur putih yang unik di Pamukkale. Anda pasti terpegun.

25. Jika anda ingin menikmati alam flora dan fauna, Trabzon merupakan destinasi yang wajib anda pergi jika ke Turki. Terletak di persisir laut hitam.

26. Hatay atau Antakya, wilayah paling selatan di Turki, tempat bersemadinya jasad Habibi Najjar, kisahnya ada diceritakan di dalam surah yasin.

27. Pengangkutan awam yang sangat sistematik dan lengkap di seluruh negara Turki, pergilah ke ceruk mana pun di Turki, anda tidak akan menghadapi masalah pengangkutan awam.

28. Tempat berlakunya pertempuran antara kerajaan Troy dan Greek (Kisah ini ada diceritakan dalam filem Troy), di Canakkale anda boleh lihat replika patung kuda yang menjadi simbol kejatuhan kerajaan Troy.

Dan banyak lagi alasan kenapa saya cintakan Turki, jika mahu disenaraikan kesemuanya pasti panjang berjela artikel ini. Semoga bermanfaat.

Baca lagi: 22 Aktiviti Menarik Yang Boleh Anda Lakukan Bila Travel Ke Cappadocia Turki


Diminta Dedahkan Rakaman CCTV ‘Tuduhan’ Mencuri, Ini Respon Daripada Pengurus 7-Eleven

Tular sejak beberapa hari ini di beberapa platform media sosial apabila terdapat seorang wanita bersama anaknya datang ke 7-Eleven untuk ‘menyerang’ selepas pekerja 7-Eleven bertanyakan kepada anaknya sama ada beliau mencuri barangan atau sebaliknya barangan di rangkaian kedai tersebut.

Situasi menjadi lebih rumit apabila kanak-kanak tersebut melaporkan kepada ibunya bahawa beliau telah dituduh mencuri sekaligus membuatkan dua beranak ini ke 7-Eleven dalam mendapatkan penjelasan sambil menjalankan Facebook Live sebagai tontonan kepada orang ramai.

Pertengkaran yang disaksikan oleh orang ramai ini telah mendesak segelintir netizen yang mahukan pihak 7-Eleven dedahkan rakaman CCTV sewaktu kes berlaku dalam mendapatkan kepastian. Permintaan netizen tersebut walau bagaimanapun telah dijawab oleh pengurus 7-Eleven berkenaan menerusi video TikTok 7elevenmalaysia_official.

Reply to @_peppermintmocha Marilah kita saling bermaafan & cipta kenangan indah bersama 7-Eleven❤ We love you guys🥰

♬ original sound – 7-Eleven Malaysia – 7-Eleven Malaysia

Menurut pengurus 7-Eleven berkenaan, beliau menjelaskan semula bahawa isu salah faham berlaku selepas pekerja 7-Eleven bertanya kepada kanak-kanak tersebut berikutan terdengar perbualan rakan kanak-kanak yang hadir bersama ke 7-Eleven.

Pertanyaan tersebut telah membuatkan kanak-kanak tersebut takut serta memilih untuk lari keluar dalam mendapatkan ibunya yang seterusnya membuatkan dua beranak ini hadir semula ke 7-Eleven.

Berdasarkan semakan pihak 7-Eleven, difahamkan kanak-kanak tersebut tidak mencuri dan sekadar berlaku salah faham antara dua pihak. Pihak ibu kepada kanak-kanak tersebut serta pekerja 7-Eleven saling bermaafan berikutan pertengkaran yang mengakui kekeliruan yang berlaku.

Pihak pengurus 7-Eleven turut memaklumkan agar orang ramai tidak lagi mengecam tindakan wanita berkenaan serta berharap orang ramai dapat mencipta memori indah bersama 7-Eleven.

Menurut wanita tersebut menerusi Facebook beliau Wan Noor Baizura, beliau memaklumkan pihak polis telah menyemak rakaman CCTV tersebut serta mengesahkan anaknya tidak mencuri.

Diharap isu seperti ini dapat dijadikan pengajaran kepada orang ramai agar situasi yang sama dapat dielakkan sebaliknya perbincangan secara profesional antara yang boleh dilakukan sekiranya berlaku sebarang salah faham.

Ketahui lebih lanjut mengenai kes yang berlaku melibatkan dua beranak beserta pekerja 7-Eleven ini dengan klik pautan di bawah.

Didakwa ‘Tuduh’ Anak Mencuri Di 7-Eleven, Tindakan Dua Beranak Ini Raih Perhatian Netizen

Salah Guna ‘Buah Silat’, Lelaki Belasah Pemandu Van Sehingga Terbaring


Diminta Supaya Kembali Bertudung, Uqasha Senrose Terima Teguran Peminat

Pelakon jelita, Uqasha Senrose ditegur oleh peminatnya baru-baru ini di Instagram miliknya mengenai kembali betudung seperti sebelum ini.

Seorang peminat Uqasha Senrose atau nama sebenarnya Nik Zaris Uqasha Nik Sen memberi teguran atau nasihat kepada Uqasha di ruangan komen supaya memakai kembali tudung pada suatu hari kelak.

A post shared by UQASHA SENROSE (@uqashasenrose2)

Komen peminat itu menarik perhatian ramai apabila individu tersebut menulis atau meninggalkan komen ingin melihat Uqasha memakai tudung.

Walau bagaimanapun, isteri pelakon Kamal Adli turut menerima teguran itu secara terbuka dan tidak marah langsung dengan komen sebegitu.

Bahkan, dia memuji komen peminatnya itu dengan cara yang betul dan berhemah untuknya menerima dengan lapang dada.

Rata-rata netizen meninggalkan komen yang baik dan melahirkan rasa seronok sekiranya dia kembali menutup aurat seperti dahulu.

Selain itu, segelintir netizen turut memuji kecantikannya seperti penyanyi antarabangsa, Adele susulan foto yang dimuat naiknya itu.

Terdahulu, Uqasha pernah memakai hijab pada tahun 2013 namun tidak berpanjangan sehingga tahun 2016 dia berhasrat untuk membuka tudungnya.


Diminta Tambah Telur Rebus, Sambal Dan Bilis Pada Nasi Lemak, Pembeli Ini Kecewa Dicas Tambahan 50 Sen

Seperti ramai sedia maklum, harga barangan dan makanan semakin meningkat naik sejak beberapa tahun terakhir ini.

Hal ini turut memberi kesan kepada peniaga dan juga penjual bagi urusan pembeli di mana para penjual terpaksa menaikkan harga jualan manakala pembeli pula mahukan harga jualan yang rendah.

Dalam pada itu, lain ceritanya pada kali ini menerusi perkongsian TikTok @nisya126 apabila beliau yang merupakan penjual nasi lemak berharga RM2 didatangi pembeli yang mahukan lauk yang lebih banyak.

Ragam customer,Sabar lah hati😰#tyscrr #nisya06

♬ bunyi asal – Nisya Kanwal🌹 – Nisya Kanwal🌹

Menerusi perkongsian, pada awal video pembeli tersebut telah meminta untuk menambah lebih banyak telur rebus, kacang, ikan bilis daripada hidangan nasi lemak biasa. Bukan itu sahaja, pembeli ini turut meminta tambahan sambal pada nasi lemak beliau.

Penjual yang sekadar mengikut arahan penjual tersebut seusai selesai membungkus nasi lemak tersebut telah memaklumkan nasi lemak yang diminta beserta tambahan lauk hanyalah sebanyak RM2.50. Tambahan 50 sen daripada harga asal.

Walau bagaimanapun, segalanya berubah apabila pembeli tersebut seolah menaikkan suara serta meluahkan rasa tidak puas hati gara-gara terpaksa membayar lebih. Malah, pembeli tersebut turut mendakwa beliau sekadar meminta tambahan sedikit sahaja.

Penjual nasi lemak tersebut nampaknya terpaksa akur serta bersetuju hanya RM2 dikenakan bagi nasi lemak tersebut.

Pembeli tersebut seterusnya sekali lagi mengundang masalah apabila memaklumkan hanya setuju membayar sekiranya dibenarkan untuk membayar secara online gara-gara tidak mempunyai wang tunai.

Video berakhir apabila pembeli tersebut seolah menghempas semula bungkusan nasi lemak yang sudah dipegang kepada penjual tersebut lantas memaklumkan tidak jadi untuk membelinya hanya kerana tidak berpeluang membayar secara online.

Perkongsian yang dibuat secara tidak langsung telah membuat para netizen berang dengan sikap yang ditunjukkan pembeli tersebut. Malah, para netizen berpendapat harga yang lebih tinggi patut dikenakan berbanding tambahan 50 sen yang dikenakan melihat kepada tambahan lauk yang dibuat.

Sementara itu, ramai yang mengharapkan agar video yang dikongsikan wanita ini hanyalah sekadar lakonan ekoran berang dengan tindakan yang dibuat pembeli tersebut.


Diminta Tutup ‘Channel’ Dan Berhenti Kongsi Resipi, Netizen Dakwa Sugu Pavithra Dibuli Di YouTube

Walaupun mencapai populariti berlipat kali ganda dan mendapat liputan daripada pelbagai media tempatan sejak beberapa minggu ini, namun ada kisah kurang enak untuk didengari yang berlaku kepada pemilik channel Youtube Sugu Pavithra.

Tatkala jumlah tontonan dan langganannya meningkat mendadak, namun kecoh di media sosial baru-baru ini apabila terdapat dakwaan yang mengatakan pasangan suami isteri itu dibuli secara atas talian (cyber bully) kerana video resipi yang dihasilkan mereka.

Pasangan suami isteri itu sebelum ini memuat naik video-video masakan,resipi serta tips berkait penyediaan makanan mengikut cara mereka sendiri dan mendapat penerimaan yang sangat baik dalam kalangan masyarakat pelbagai kaum di negara kita.

Malah resipi yang dibekalkan beliau juga menjadi ikutan untuk Youtuber berasal daripada Jepun dalam menyediakan masakan kari yang turut dimuat naik ke channel mereka sebelum ini.

Namun, kejayaan yang dicapai pasangan suami isteri ini bagaimanapun sedikit tercemar apabila dikatakan ada sesetengah yang melakukan cyber bullying melalui komen-komen yang ditinggalkan di video yang dimuat naik mereka.

Perkara itu mula menjadi topik hangat dalam kalangan netizen selepas ia diketengahkan salah seorang netizen baru-baru ini yang mengepilkan satu tangkap layar daripada individu yang menjelaskan mengenai perkara itu di channel Sugu Pavithra.

Apparently, dalam semua orang sokong channel sugu pavithra rupanya ada a few indians yang marah marah dia suruh jangan share recipe n tutup youtube dia. But they comment in tamil so kita ingatkan just another kata kata semangat. Jahat nak makan sedap sorang sorang je! pic.twitter.com/jJXTttCE9X

Melalui ciapan yang dibuat di Twitter itu, terdapat sesetengah individu yang dikatakan tidak berpuas hati dengan kandungan yang diketengahkan oleh Sugu Pavithra serta memberikan pesanan agar mereka tidak meneruskan perkongsian resipi yang difahamkan ‘bersifat rahsia’.

Bagaimanapun, semakan kami untuk mencari komen yang dikatakan bersifat ‘cyber bully’ itu bagaimanapun gagal untuk ditemui di beberapa video di channel Sugu Pavithra dan tidak dapat dipastikan sama ada komen-komen tersebut telah dipadam.

Ini kerana menurut perkongsian tangkap layar atau screenshot yang disertakan bersama ciapan tersebut, ia jelas menunjukkan penjelasan mengenai isu  tersebut berasal berasal dari ruangan komen channel itu kerana ia turut menerima reaksi daripada Sugu Pavithra.

Tetapi sebaliknya apa yang kami temui melalui semakan yang dibuat di ruangan komen video-video mereka hanyalah kata-kata semangat yang diberikan seluruh rakyat Malaysia agar mereka terus menghasilkan kandungan-kandungan seperti yang dilakukan sebelum ini.

Sejujurnya, membaca komen-komen ini akan membuatkan kita untuk tidak mempercayai dakwaan-dakwaan yang dibuat sebelum ini kerana apa yang kelihatan hanyalah sikap kekitaan yang sangat kuat sesama rakyat Malaysia.

Bagaimanapun, jika dakwaan seperti yang ditularkan netizen ini benar-benar berlaku, maka ia adalah satu perkara yang sangat mengecewakan kerana kandungan-kandungan yang dimuat naik mereka sebelum ini dilihat begitu berjaya memupuk semangat kekitaan dalam kalangan rakyat Malaysia.

Dengan penggunaan bahasa kebangsaan dalam setiap video dan perkongsian ringkas kehidupan mereka sekeluarga telah berjaya menambat setiap hati rakyat Malaysia yang menonton tanpa mengira latar belakang.

Jika anda terlepas membaca perkongsian kami mengenai Sugu Pavithra sebelum ini, klik pautan di bawah untuk mengetahui lebih lanjut mengenai mereka.

Hanya Rakam Menggunakan Telefon, ‘Channel’ YouTube Masakan Wanita Ini Kini Dibayar Google

Resipi Sugu Di YouTube Jadi Panduan Pasangan Jepun Ini Hasilkan Kari Ayam


Dinafikan Hak Oleh KFC Kerana OKU, Luahan Wanita Ini Undang Kemarahan Netizen

Pandu lalu merupakan antara kemudahan yang diberikan kepada pelanggan untuk membeli makanan tanpa perlu keluar dari kereta dan memudahkan para pelanggan. Apakah perasaan anda apabila hak anda dinafikan untuk membeli makanan secara pandu lalu kerana anda ‘istimewa’?

Terbaharu, pengguna TikTok @aira_meor telah berkongsi luahan kekecewaan apabila dirinya tidak boleh membuat pesanan di pandu lalu KFC. Aira merupakan seorang kelainan upaya kerana pekak bisu dan mahu membuat pesanan di pandu lalu tetapi dirinya diminta untuk masuk ke dalam restoran untuk membuat pesanan.

Sy kecewa sikit buat kali 2. Xpe sy merayu pihak KFC HQ menaik taraf screen utk Pekak. #kfc #tiktokmalaysia #bahasaisyaratmalaysia #fyp #deafawarness

Bayangkan perasaan Aira yang sudah lapar dan beratur di kaunter pandu lalu tetapi perlu masuk ke restoran pula untuk membuat pesanan. Menurut pekerja KFC itu, Aira perlu membuat pesanan di dalam kerana tidak boleh mengambil pesanan melalui ‘screen’ sedangkan sebelum ini boleh. Oleh itu, Aira mahu suara kecilnya didengar dan meminta pihak KFC menaik taraf screen untuk golongan pekak bisu.

Video tersebut tular di media sosial dan mendapat perhatian netizen. Menjengah ke ruangan komen, rata-rata netizen menzahirkan rasa simpati kepada wanita tersebut yang terpaksa berdepan dengan situasi seperti itu.

Inilah kesan dia. Baru sikit. And we don't know what kind of shit they went thru in their daily life. Baru 1 kind of oku. Belum physical lagi. Disabled person deserve to live everyone else without having to struggle more w basic human needs. https://t.co/qUeenKzIEG

— Ei's 💕 (@SeketulHalia) October 27, 2021

god knows how many disable people facing problems everyday just bcs many facilities are not oku friendly https://t.co/gISePc2Znl

— ♡ 𝒩𝒟 ♡ (@nuuruldinie) October 27, 2021

Malah, para netizen juga mendesak agar pihak KFC menaik taraf sistem mereka agar kejadian seperti ini tidak berulang dan orang kurang upaya juga akan mendapat layanan sama rata. Bukan itu sahaja, para netizen turut menzahirkan rasa kecewa kerana layanan yang diberikan kepada wanita terbabit.

Lantaran video yang tular itu, pihak KFC telah meminta maaf kepada wanita tersebut dan mengatakan tindakan sewajarnya telah diambil. Diharap dengan perkongsian wanita ini, tiada kejadian seperti ini berulang dan dapat memberi kesedaran kepada orang ramai.

Tahukah anda bahawa ada individu mendakwa saiz ayam goreng KFC yang dibelinya bersaiz kecil. Klik Pautan di bawah untuk ketahui lanjut.

Kecewa Terima Ayam KFC Bersaiz Paket Sos Cili, Luahan Lelaki Ini Curi Tumpuan Netizen

Bekas Pekerja KFC Dedah Tindakan Sekiranya Menerima Ayam Bersaiz Kecil

Tuah Melamar Di KFC, Pasangan Ini Tarik Perhatian Syarikat Besar Menaja Perkahwinan Mereka


Dinilai Sebanyak RM5 Bilion, COVID-19 Jadikan Individu Ini Bilionair Kelima Malaysia

COVID-19 telah menyerang dunia sejak hujung tahun lalu dengan Wuhan menjadi kawasan pertama yang mengesan wabak ini.

Walaupun COVID-19 di lihat seperti satu bala, namun bagi sesetengah orang ia adalah lubuk rezeki yang menjadikan mereka bertambah kaya.

Dengan permintaan sarung tangan yang tinggi diperingkat global, pandemi COVID-19 telah melahirkan satu lagi billionair dari Malaysia.

Pengasas bersama Riverstone Holdings Ltd, Wong Teek Son kini dinilai sebanyak USD1.2 bilion (RM5 bilion) setelah permintaan untuk produk keluarannya naik meninggi sejak wabak ini menyerang dunia.

Bloomberg dalam satu laporannya mengatakan bahawa Wong telah berjaya menjadi billionair kelima di Malaysia dengan perniagaan berasaskan pembuatan sarung tangan.

Sebelum ini, Datuk Seri Stanley Thai Kim Sim dan Kossan Rubber Industries milik Supermax Corp Tan Sri Lim Kuang Sia berjaya menjadi jutawan disebabkan permintaan yang tinggi.

Pembuat sarung tangan di Malaysia kini dinilai sebagai syarikat paling berharga di negara ini selepas saham mereka melonjak lebih daripada 192% tahun ini.

Terdahulu, salah satu syarikat pembuat sarung tangan dari Malaysia telah ditahan daripada memasuki Amerika Syarikat. Klik pautan di bawah untuk membaca.

Amerika Syarikat Tahan Sarung Tangan Getah Buatan Syarikat Malaysia Daripada Memasuki Negara

Akibat Kekurangan Bekalan, Amerika Syarikat Tarik Balik Pengharaman Sarung Tangan Getah Malaysia


‘Dinosaur Kingdom’ Tarikan Terbaru Di Puteri Harbour, Johor Bahru

Taman Hiburan Bergerak Dinosaur Kingdom sudah dibuka sejak 20 November yang lalu dan bakal berakhir pada 1 Januari 2019 di Puteri Harbour, Johor Bahru bersempena cuti persekolahan. Taman hiburan tersebut bertemakan era Jurassic dimana para pengunjung dapat merasai suasana zaman prasejarah.

Untuk pengetahuan anda, Dinosaur Kingdom merupakan pemenang anugerah Taman Hiburan Bergerak yang pertama di Malaysia. Menariknya, pengunjung bukan hanya berpeluang melihat pelbagai spesies replika haiwan purba itu dengan lebih dekat, bahkan berseronok sambil belajar menerusi aneka aktiviti menarik yang ditawarkan.

Antara tarikan yang terdapat dalam Dinosaur Kingdom adalah pertunjukan dinosaur wildpark secara Live, raptor maze, drift island dan banyak lagi.

Taman tema itu dibuka bermula jam 12 tengah hari hingga 10.30 malam setiap hari dengan bayaran tiket masuk bermula dari RM20. Tiket boleh didapati di laman web rasmi iaitu www.themepaktu.com atau dengan memuat naik aplikasi Themepaktu di Google Play dan App Store.

Iskarnival Main-Main 2018 akan berlangsung hujung minggu ini dan jika anda datang ke Dinasour Kingdom, bukan sahaja anda dapat lihat replika dinasour, malah dapat menyertai pelbagai aktiviti menarik lain yang bakal berlangsung di karnival ini. Jom!


Dior Dan Vespa Jalin Kerjasama Hasilkan Model 946 Edisi Terhad

Walaupun kedua-dua jenama ini ditubuhkan pada tahun 1946 di Itali, kedua-duanya tidak pernah menghasilkan koleksi bersama sebelum ini. Tahun 2020, Dior dan Vespa akhirnya bersatu untuk menghasilkan koleksi edisi terhad yang sangat menawan ini.

Kolaborasi ini memilih model eksklusif Vespa, 946 yang akan dihasilkan dalam kuantiti yang sangat terhad. Dior memilih tema warna putih dan kemasan emas untuk model ini. Tulisan Christian Dior dan monogram ikonik Dior menghiasi permukaan Vespa ini. Lebih menarik, luggage khas untuk motosikal ini turut dihasilkan oleh Dior sebagai aksesori tambahan untuk scooter ini.

Model mewah Vespa 946 diperkenalkan pada 2011. Sebelum ini, Emporio Armani pernah bekerjasama untuk model ini dan dijual pada harga RM68,500 ringgit di Malaysia (belum termasuk cukai jalan dan insurans).

Model ini dijangka mula dijual di seluruh dunia bermula pertengahan tahun hadapan. Apabila dilancarkan kelak, harga scooter ini berkemungkinan besar sekitar harga model Emporio Armani dan mungkin lebih mahal. Setiap aksesori lain seperti helmet dan beg dijual secara berasingan.

Ini pula kisah pasangan suami isteri yang menunggang Vespa merentasi negara IndoChina. Baca lagi di sini.

Pasangan Suami Isteri Ini Berkongsi Pengalaman Menunggang Vespa Merentasi IndoChina

Dior Perkenalkan Aksesori Bekas AirPods Dengan Harga RM1,649

Dior Homme Lancar Basikal BMX Edisi Khas Dengan Harga RM13,000


Dior Homme Lancar Basikal BMX Edisi Khas Dengan Harga RM13,000

Jenama fesyen mewah Dior Homme akan melancarkan basikal BMX edisi khas dengan kerjasama Bogarde, jenama basikal Perancis. Basikal ini akan dilancarkan secara rasmi di festival Sole DXB Streetwear di Dubai yang bermula hari ini sehingga Sabtu.

Pereka fesyen untuk Dior Homme, Kris Van Assche memuat naik gambar basikal ini di laman Instagram beliau bulan lalu namun ketika itu tiada berita yang basikal ini akan dijual di pasaran. Ianya akan dipamerkan buat pertama kali di Sole DXB dan boleh dibeli berdasarkan pesanan di butik Dior terpilih seluruh dunia.

@DIORHOMME BMX / OUT SOON In collaboration with @bogardebikes Photo @patrickdemarchelier Styling @mauricionardi Hair @josephpujalte Make up @satoko_paris #bmx #diorhomme #krisvanassche #krisdior #kris_van_assche

A post shared by @kris_van_assche on Dec 5, 2017 at 12:15am PST

Basikal dengan warna chrome ini terpampang logo Dior pada bahagian handle basikal dan akan dijual pada harga USD3,200(RM13,000+-). Hanya 70 buah basikal ini akan dihasilkan. Sebagai perbandingan, basikal model biasa Bogarde dijual pada harga USD1,050 (RM4,300+-).

Dior dinobatkan sebagai jenama paling popular di Instagram baru-baru ini. Ianya satu idea yang bagus untuk melancarkan basikal ini di Dubai. Orang di sana tidak teragak-agak untuk berbelanja sesuatu barangan yang mereka suka. Kalau Rashid a.k.a Money Kicks nampak basikal ini, pasti beliau akan beli dan memborongnya untuk rakan-rakan beliau sekali.


Dior Perkenalkan Aksesori Bekas AirPods Dengan Harga RM1,649

Produk Apple seringkali menjadi sasaran jenama-jenama fesyen ternama untuk menghasilkan aksesori untuk dipadankan bersama khususnya buat pengguna yang mementingkan penggayaan.

Pada kali ini, Dior telah menghasilkan sebuah aksesori khas buat pengguna menyimpan AirPods dengan lebih bergaya melalui sentuhan monogram Oblique yang sangat bergaya. Gabungan warna biru, emas dan putih beserta penjenamaan Christian Dior sekaligus membuatkan aksesori ini tampak lebih premium.

Didatangkan bersama tali yang premium, para pengguna berpeluang menyangkutnya pada bagasi khususnya di lapangan terbang. Aksesori terbaru daripada Christian Dior ini sedia untuk didapatkan dengan harga $400 (RM1,649).

Rekaan edisi terhad Air Jordan x Dior yang bakal dilancarkan April ini telah berjaya membuatkan para hypebeast tidak sabar untuk memilikinya.

Pandang Pertama Rekaan Edisi Terhad Air Jordan x Dior


284 Kotak Serta 72 Bagasi Mengandungi Wang Dan Barang Kemas Dirampas

Di kala kebanyakkan rakyat Malaysia sedang tidur ketika ini, pihak polis dari bahagian Siasatan Jenayah Komersial Bukit Aman meneruskan siasatan di sebuah kondominium mewah milik bekas pemimpin negara.

Menurut laporan daripada Astro Awani, hasil pemeriksaan mendapati sejumlah 284 kotak, 72 bagasi mengandungi wang tunai, beg tangan mewah, barangan kemas dan jam tangan mewah telah dirampas oleh pihak polis.

Menurut Pengarah Jabatan Siasatan Jenayah Komersial Bukit Aman, Datuk Seri Amar Singh Ishar Singh pemeriksaan di kondominium tersebut telah tamat dan nilai barangan yang telah digeledah masih belum dapat diisytiharkan. Rampasan barangan ini juga adalah untuk membantu siasatan berkenaan 1MDB.

Pihak polis sudah pun bersurai dari kondominium berkenaan ketika ini. Untuk maklumat terkini tentang kes ini, anda boleh terus ikuti Astro Awani di sini.


Dipadankan Pada Gigi, Alatan Besi Ini Berjaya ‘Paksa’ Individu Obes Turunkan Berat Badan

Individu obes sering kali mempunyai masalah untuk menurunkan berat badan. Saiz badan yang besar turut menyukarkan golongan ini untuk bersenam serta mengurangkan jumlah pengambilan makanan.

Dalam pada itu, sebagai usaha untuk membantu golongan obesiti, University of Otago yang bertempat di Britain tampil dengan sebuah inisiatif dengan mencipta sebuah alat magnetik yang diletakkan pada gigi dalam membantu golongan yang mengalami masalah obesiti menurunkan berat badan.

Otago and UK researchers have developed a world-first weight-loss device to help fight the global obesity epidemic: an intra-oral device that restricts a person to a liquid diet. Read more: https://t.co/eLhXwipiqs pic.twitter.com/Of6v3uvVbX

— University of Otago (@otago) June 28, 2021

Berdasarkan perkongsian, difahamkan alatan magnetik ini hanya membolehkan pemakai membuka mulut dengan keluasan 2mm sekaligus mendesak pemakai untuk hanya dapat menelan air sahaja. Dalam pada itu, alatan ini disahakan tidak akan menganggu pengguna dalam bercakap dan bernafas.

Menerusi kajian yang dijalankan, individu yang mengalami masalah obesiti berjaya menurunkan berat badan sehingga 6.36kg sepantas dua minggu sekaligus menjadi dorongan buat golongan ini menurunkan lebih banyak berat.

Untuk pengetahuan, alatan yang dicipta ini bukan disasarkan buat mereka yang mahu menurunkan berat badan sebaliknya buat golongan disahkan mengalami masalah obesiti yang tidak dapat menjalankan pembedahan atau bakal menjalankan pembedahan dalam tempoh terdekat.

Ikuti juga kisah lelaki ini yang berjaya berpuasa selama 382 hari di mana berat badan beliau telah berkurangan sebanyak 125 kilogram.

382 Hari Berpuasa, Lelaki Ini Berjaya Kurangkan Berat Badan Sebanyak 125 Kilogram

TMJ Kongsi Cara Sebenar Turunkan Berat Badan Sehingga 22 KG


Dipaksa Beli Honda Walau Bergaji RM1,500, Individu Ini Tertekan Dengan Permintaan Ibu Bapanya

Setiap orang mahu banggakan ibu bapa masing-masing. Lebih-lebih lagi apabila menggunakan wang hasil kerja keras yang diperolehi setiap bulan.

Bagaimanapun ada segelintir ibu bapa yang berharap anak-anak mereka mendapat lebih daripada apa yang mereka ada.

Baru-baru ini seorang individu berkongsi luahan ‘tekanan’ yang dia alami melalui Twitter @ConfessTweetMY apabila ibu bapanya mendesak bilakah dia mahu membeli kereta idaman mereka, model Honda.

Ibu dan ayah kerap bertanya bila nak beli kereta Honda walhal gaji confessor RM1,500 sebulan.

Sedih hidupnya dibandingkan dgn kejayaan anak orang lain. pic.twitter.com/wWZu1B9tdk

— Emosi (@ConfessTweetMY) March 31, 2023

“Dengan gaji RM1,500 ibu bapa saya selalu mendesak untuk saya beli Honda. Kereta idaman katanya, tapi saya tahu saya tak mampu,” terangnya ringkas.

Menurut individu itu lagi, setiap bulan mereka adik-beradiknya akan bagi duit kepada kedua-dua orang tuanya memandangkan si bapa sudah tidak bekerja sejak sakit dan ibu pula cumalah seorang suri rumah.

Individu itu turut meluahkan rasa sedih apabila ibunya sering membandingkan kejayaan anak orang lain dengan dirinya.

Ciapan itu telah mendapat perhatian netizen lain yang turut bersimpati dengan tekanan yang dihadapinya itu.

Kesian juga dgn anak2 yg baru start kerja, tapi parents dah demand minta itu ini.

Anak2 pun baru nak start build career, simpan duit etc. https://t.co/0fGQZJkDvY

1500 amik honda. Makin pasiq la non https://t.co/k8euDHBv7i

— cucu neknah 🏴 (@shahrizz25) April 1, 2023

Bertuhankan kereta, penyakit bangsa ini. https://t.co/AGgHmjGMFo

— Izwan🚇 (@lontonggorengz) April 1, 2023

kenapa iya org menilai kejayaan seseorang dr segi kebendaan 🤔 https://t.co/lXycHiPiIE

depa tktau ka apa yang depa mintak ni tak logik langsung ?!?!?!?!🥲🥲🥲🥲🥲🥲🥲🥲🥲🥲🥲 https://t.co/Jej48ZK4Ag

Ramai yang meminta individu itu untuk bersabar dan cuba beri penjelasan yang terbaik supaya kedua ibu bapanya itu faham dengan situasi yang dihadapinya itu.

Netizen turut menyatakan ia satu ‘kerugian’ sekiranya mahu penuhi kehendak ibu bapa, tetapi diri sendiri yang merana terpaksa menanggung perbelanjaan yang melebihi pendapatan sendiri.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Dipaksa Beli Naskah Yasin Dan Dilabel Kafir, Tindakan Warga Rohingnya Ini Undang Perhatian Netizen

Sebut mengenai warga Rohingnya, pastinya ramai yang mempunyai pengalaman bertemu dengan golongan ini. Meskipun rakyat Malaysia diajar untuk berbudi bahasa dengan semua kaum, telatah dan tindakan segelintir golongan Rohingnya ini jelas membuat rakyat Malaysia tidak senang hati.

Terbaharu, tular sebuah perkongsian daripada Twitter @Thehulkey di mana beliau baru-baru ini telah ditegur oleh seorang remaja Rohingnya berusia sekitar 15 tahun di mana beliau telah dipaksa untuk memegang naskah Yasin bernilai RM20.

Isu menjadi lebih tegang apabila lelaki bernama Amir ini menolak tawaran membeli naskah Yasin kerana tidak berada dalam keadaan berwuduk sekaligus membuatkan beliau menjadi mangsa carutan remaja Rohingnya tersebut serta turut dilabel sebagai kafir.

Geng!! Tak patutkan aku cepuk muka budak rohingya dkt depan bukit bintang tu kan? Sbb dia paksa aku beli yasin harga RM20. Dia suruh aku pegang, bila aku taknak dia f*ck kan aku & ckp aku kafir rasanya. Bkn bdk sgt, tp dlm umur 15thn cmtu. Aku xnk pegang sbb aku xde air smbhyg.

— 🌹тнekhey.AmiR🌹 (@Thehulkey) October 4, 2022

Beliau yang masih mempunyai rasa hormat pada ketika itu memilih untuk memegang naskah Yasin tersebut dengan berlapik namun bukan untuk membeli sebaliknya memberi semula kepada seorang lagi warga Rohingnya yang difahamkan adik kepada remaja berkenaan.

Namun sekali lagi remaja Rohingnya itu mendesak dan memegang beg Amir membuatkan Amir memilih untuk memukul muka remaja berkenaan. Menurut kenyataan Amir, beliau berkelakuan sedemikian bukan untuk kerana baran namun kerana diancam.

Tp bila ada rasa ancaman kt diri, automatik bdn gerak sendiri. Hilang kawal terus. Then diorang lari lah bila dah kena. Aku xsempat nak minta maaf. Diorang ni dah makin melampau pulak rasanya. Mybe org lain dia buat camtu ok. Tp trsilap org. Haih aku rasa brdosa 😫

Insiden yang berlaku telah menerima pelbagai respon di kalangan netizen. Walau bagaimanapun, rata-rata netizen bersetuju sesetengah daripada golongan ini sangat melampau dan sering mendesak warga Malaysia untuk memberi mereka wang.

Berikut merupakan rakaman dan pengalaman netizen yang berdepan dengan isu melibatkan warga Rohignya di Malaysia ini.

Tak bagi , marah pulak 💁🏻♂ pic.twitter.com/FEaz8tSquY

Rohingya bukit bintang ada orang besar jaga belakang dorang. Itu yang dorang tak goyang apa apa. Lagi lagi yang jenis pau parking awam rm10-rm15.

depan mcd bukit bintang ada budak perempuan muka takut takut datang mintak duit kat husband i. husband tak bagi pastu budak tu cubit tgn husband sampai tekopek kulit pastu dia blah. benda jadi cepat sgt tak sempat nak marah balik😅

Sementara itu, terdapat seorang netizen yang memaklumkan menyentuh tulisan Surah Yasin mewajibkan seseorang untuk berwuduk kerana dikira sebagai mushaf.

Sekiranya terdapat terjemahan atau tafsir sekali yang lebih banyak daripada tulisan Surah Yasin membolehkan pengguna menyentuhnya tanpa wuduk. Walau bagaimanapun, disunatkan untuk mengambil wuduk sebelum memegangnya.

1. Kalau full tulisan Surah Yasin, tak boleh sentuh tanpa wuduk. Dikira sebagian mushaf. Wajib berwuduk

2. Kalau ada terjemahan/tafsir sekali & lebih byk drp tulisan Surah Yasin, hukumnya harus sentuh tanpa wuduk

3. Sunat amik wuduk sblm pegang https://t.co/wjGzzSXYdB

Sehubungan dengan itu, rata-rata netizen mengharapkan pihak kerajaan atau pihak yang bertanggungjawab mengambil langkah dalam memastikan aktiviti melibatkan golongan ini tidak menular yang sekaligus menjadi ancaman kepada rakyat Malaysia sendiri.


Dipaksa Jadi Suruhan Samseng Semasa Bawa Uber, Ini Pengalaman Cemas Aku

Jumpa je kawan-kawan lama mesti dia orang tanya aku “Eh. Kau dah tak drive Uber ke? Lama senyap.” Aku pun tak nak ulang cerita ni banyak kali. Dok ulang benda yang sama je.

Dah tak larat nak jawab. Last-last aku fikir baik aku tulis je dan kongsikan, senang. Sekurang-kurangnya aku kongsi sikit pengalaman aku kat korang. Cerita ni pun aku selalu kongsikan dalam kelas training aku.

Allright! Kisah ni betul-betul terjadi pada diri aku di hujung tahun 2015. Masa tu aku memang teruja bawa Uber ni. Untuk pengetahuan korang aku adalah antara orang yang terawal bawa Uber di KL ni.

Aku bawa kategori Black. Bermakna bawa executive car. Aku bawa Uber ni pun secara sambilan. Habis kerja aku balik mandi jap lepas tu terus UBER ON. Insentif memang kencang masa di awal kemunculan Uber ni di KL. Memamg rancak la aku mengUBERkan diri aku masa tu. Okay. Cerita nak start dah.

Aku online apps Uber aku, masa tu pukul 6.30 petang, hari sabtu. Maknanya malam tu adalah malam minggu. Seperti hari-hari yang lain, aku akan drive Uber ni maksimum 8 jam ikut kadar keletihan dan ragam penumpang. Selalunye 8 jam lah.

Ke sana ke mari aku  menghantar penumpang pada hari tu. Ada la dalam 15 trip malam tu. Nak dijadikan cerita, jam kat tangan dah pukul 2.30 pagi, dah cukup 8 jam aku memandu untuk hari tu. Mata pun dah stim, pinggang pun dah sakit.

Memang aku dah lembik sangat masa tu. Jadi aku pun ambil keputusan untuk offline Uber. Masa tu aku di sekitar kawasan Ampang. Rumah aku di Shah Alam. Risau pula bini aku bising kalau balik lewat pagi sangat.

Belum sempat jari aku tekan butang Offline, tiba-tiba ada request masuk. Shit! Huargh. Aku nak balik la. Adui. Nak tak nak aku kena terima request tu. Takut rating aku drop. Sebelum aku terima request tu aku nampak satu tulisan cina tapi dalam kurungan ada tulis (SKY).

Mungkin sky namanya. Aku pun terima lah dengan hati yang tak berapa nak ikhlas. Pin alamat pelanggan ni di Hotel Flamingo Ampang. Lagi 1km dari lokasi aku. Sebelum aku pergi ke pin pelanggan tu aku kena buat panggilan pengesahan dulu.

Aku pun telefon si Sky ni dengan harapan mungkin Amoi kot. Hehehehe. Sekali Cina lelaki angkat call aku.”Aaaa, abang. Ini Sky eh. I tunggu you kat lobby entrance Flamingo Hotel tau. You datang cepat!” Aku pun cakap. “Haa okay-okay. Lagi 5 minit I sampai.”

Setibanya aku di perkarangan hotel tersebut aku perasan seorang lelaki berbangsa Cina badan agak sasa berseluar pendek, tatoo di leher dan kaki sambi membawa slingbag. Sebiji macam gangster Hong Kong. Kalau di Malaysia ni macam Cina jual CD.

Aku betul-betul berharap itu bukanlah Sky. Sangkaan aku meleset. Sebenarnya itu adalah Sky. Dia pun perasan kereta aku masuk di lobby hotel tu. Dia senyum saja dari luar. Aku yang dalam kereta ni dah cuak sikit. Tiba-tiba aku terpikir – alamak! apa punya musibat pula ni.

Sky masuk ke kereta aku dan duduk di depan, di sebelah aku. Sempat lagi dia cakap “Hi abang. Kita pergi Jalan Klang Lama ye. Nanti I tunjuk jalan.” Aku pun mengangguk setuju. Jam masa tu pukul 3:00 pagi. Dup dap dup dap jantung aku masa tu. Gila! Macam-macam aku fikir. Aku buat muka rilek-rilek saja.

Sky memulakan perbualan dengan satu permintaan pada aku. “Abang. Boleh hisap rokok dalam kereta ka? Dia tanya aku dengan nada bersahaja tapi straigh to the point. Tak pernah lagi aku hisap rokok dalam kereta. Pasal Sky yang minta aku pun setuju.

Takut aku masa tu. Lahanat. Pecah tradisi kereta aku ni. Tak penah langsung customer yang hisap rokok dalam kereta termasuk aku. Sky menyambung perbualan dengan bercerita tentang diri beliau.

Dia beritahu yang dia ada 40 buah kedai handphone di sekitar KL. Tonasi suara Sky masa bercerita ni memang garang. Sembang nak kemas saja. Aku pun mengiyakan sahaja apa yang Sky sembang.

Salah satu kedai dia adalah di Jalan Klang Lama. Sembang punya sembang kami pun dah nak sampai di lokasi yang Sky nak pergi tadi. Kawasan yang aku nak pergi ni memang boleh dikategorikan sebagai kawasan jenayah.

Lalu di kawasan perumahan lepas tu jalan yang banyak simpang. Tiba di satu kawasan shoplot Sky terus tunjuk ada satu kedai di bahagian atas dan itu lah kedai beliau. Di bawah kedai tersebut ada satu kedai yang masih beroperasi di waktu pagi. Kedai kopi Cina. Banyak meja bulat dalam kedai tu. Aku nampak ada sekumpulan Cina dan Nigger tengah mabuk beer kat situ.

Aku pun berhenti di depan kedai tersebut. Sky suruh aku jalan depan sikit dan masuk parking dulu. Aku pun cakap kat dia “kenapa nak masuk parking dulu?”

“You ikut sajalah!”Dia balas dengan nada yang membuatkan aku takut. Aku pun masuk parking. Sky suruh aku update ‘complete trip’ di Uber apps dan off handphone aku.

“Sekarang you matikan enjin kereta pula.” Aku pun buat apa yang Sky suruh dalam keadaan yang terpinga-pinga. Tiba-tiba Sky suruh aku turun pegi ke kedai dia kat tingkat atas tu.

“Abang! You boleh tolong sama Sky ka? You pergi naik kedai saya lepas tu you jumpa satu Indo lelaki. Dia punya nama Amat. Nanti dia tau la apa mau buat. You pergi sekarang boleh? I tunggu dalam kereta. Boleh ka abang?

Aku pun cakap kat dia, “sorry Sky. I kena balik. Anak saya meragam. Kalau you tak nak bayar pun tak apa. Saya hantar free saja.” Aku mula takut dan tak banyak yang aku boleh cakap.

Sekali lagi Sky tanya, “you boleh tolong ke tak?” Aku pun tak tau nak jawap apa masa tu. Sky tanya lagi. Kali ini dengan nada yang agak kasar. “You boleh tolong ke tak?” Sambil membuka sebelah kiri jaket yang dipakai.

Masa dia buka jaket tu la yang aku nampak sepucuk pistol elok je parking kat dalam poket jaket Sky. Allahuakbar. Naik bulu roma aku ketakutan sambil tunduk. Aku pun sempat bagitau kat dia yang aku akan turun tapi segala barang-barang macam dompet, handphone semua aku bawa, termasuk kunci kereta aku.

Sky pun bersetuju dan cakap kat aku “kalau you lari I tembak terus.” Memang tuhan sahaja yang tau keadaan aku masa tu. Dah tak tau nak buat apa. Dalam ketakutan aku pun turun untuk pergi ke kedai Sky.

Masa tu jarak antara kereta aku dengan kedai tersebut adalah lebih kurang 200 meter. Jauh juga nak menapak. Aku gagahkan juga diri aku ke kedai tersebut. Sebelum naik tangga untuk ke atas aku diperhatikan oleh Cina-Cina dan Nigga yang ada di kedai kopi di bawah.

Menggeletar terus kaki aku. Aku sampai terus di depan pintu tingkat atas. Aku ketuk pintu tu berkali-kali. Tiba-tiba seorang Amoi membuka pintu tersebut dan bertanya pada aku, “Apa you mau? You cari siapa?”

Aku perkenalkan diri aku dan beritahu yang Sky suruh aku berjumpa dengan Amat. Terus Amoi tu cakap, “you tunggu sini.”10 minit juga aku menunggu si Amat ni keluar. Dalam masa 10 minit ni juga aku memberanikan diri aku untuk telefon kawan-kawan aku.

Memang tak berjawap lah. WhatsApps pun tak baca. Aku dah buntu. Tiba-tiba si Amat yang ditunggu-tunggu keluar. Dia terus bagi kepada aku satu sampul surat beserta plastik hitam.

“Ini untuk Sky.” Si Amat beritahu aku. Dalam keadaan yang bingung aku pun ambil sampul surat tersebut. Berat sampul surat lebih kurang 2kg. Aku pasti kandungan di dalam sampul surat adalah syabu ataupun ‘ice’.

Perghhhhh. Tak pasal-pasal aku kena jadi runner pula. Lahanat punya Sky! Memang aku dalam keadaan yang sangat-sangat cuak dan seluruh badan aku masa tu menggigil. Takut woih.

Aku selit sampul surat tu di pinggang belakang sambil beristighfar panjang. Terus aku turun menuju ke kereta aku. Masa tu juga Cina dan Nigga yang berada di kedai bawah tu perhatikan aku. Bertambah lagi cuak aku.

Akhirnya sampai juga di kereta aku. Aku terus meluru masuk dan aku perasan Sky tengah tidur sambil berdengkur. Memang cilaka lah. Dah lah aku cuak masa tu dia boleh tidur sedap-sedap pula.

Sky pun bangun dari tidur. Aku hulurkan ampul surat yang Amat bagi tadi kat dia. “Wah. cantik, cantik. Thank you bang.” Sky terus membuka zip slingbag dia dan mengira duit.

Memang tebal-tebal duit tunai yang ada dalam sling beg dia. “Ambil duit ni bang.” Dia selit RM500 kat aku. Sekarang kita pergi Jalan Pudu pula. Aku terkejut dan merayu kepada Sky. “Tolonglah Sky. Saya ada anak bini. Saya mau balik.”

Berkali-kali aku merayu kepada Sky. Sky jeling terus pada aku dan dia beritahu, “abang, jangan sampai saya jerit sama abang. Sekarang kita pergi Jalan Pudu!” Aku pun ikut sahaja arahan Sky dalam ketakutan.

Dah lah malam minggu. Jam masa tu dah dekat pukul 6 pagi. Yang paling aku takut adalah ‘roadblock polis’. Mati aku woih. Sky pun tunjuk jalan short cut dari Jalan Klang lama nak ke Jalan Pudu.

Sepanjang perjalanan tersebut aku diam saja sambil ikut arahan Sky. Setibanya aku di Jalan Pudu, Sky suruh aku berhenti di tempat yang agak sunyi. Aku pun berhenti betul-betul di tempat pelacuran Jalan Pudu.

Sky suruh aku buka tingkap di sebelah kiri. Aku pun buka lah. Tak sampai 3 minit ada kelibat 3 orang Nigga datang menghampiri kereta aku. Seorang daripada Nigga tu bawa clutchbag. Di situ aku nampak transaksii barang yang aku ambil tadi. Nigga tu campak terus clutchbag ke dalam kereta aku.

Sky bagi sampul surat yang aku ambil tadi. Terus dia cakap, “okay. Sekarang Jalan Imbi pula abang.” Allahuakbar. Lagi lah aku cuak. Dalam ketakutan tu aku gagahkan juga diri aku. Dah tak pikir apa dah. Sky terus mengira duit dalam clutchbag yang Nigga tadi tu bagi.

Sampai je di flat Jalan Imbi di belakang Times Square tu Sky suruh aku berhenti. Berhenti betul-betul di kawasan lapang. Mintak-mintak lah dia turun. Aku dah tak sanggup dah ni.

Masa tu pukul 7 pagi. Orang memang tak ada di kawasan ni. Sky terus cakap dengan aku.”Okay bang. Thank you so much. Love you brother! Ambil ini upah RM1000 lagi. Kalau you mau job lagi telefon sama Sky okay! Hehehehe”

Perghhhh. Aku pun cakap, “okay okay.” Dalam keadaan nak cepat sambil kaki tekan pedal minyak. Sky pun turun daripada kereta aku dengan selamba. Fuh! Aku terus pecut kereta aku dan tak pandang belakang langsung.

Line dah clear sikit aku berhenti di tepi jalan dekat dengan rumah aku. Aku kira-kira ada RM1500 Sky bagi aku untuk job tadi. Aku sampai rumah lebih kurang pukul 8 pagi dan agak keletihan. Tak sempat nak cerita kat bini aku. Aku tidur terus.

Sekian sahaja cerita aku di kambing hitamkan oleh Sky. Lepas daripada kejadian tu aku takut nak online Uber lagi. Nanti aku ceritakan pengalaman manis pula. Hihihi.

Baca lagi: Mahu Mendapatkan Uber Atau Grab? Tempah Sahaja Melalui Google Search


Dipaksa Kerja Selepas Sembuh COVID-19, Pekerja Bawa Tangki Oksigen Ke Pejabat

Sejak penularan wabak COVID-19 di seluruh dunia, dapat dilihat bahawa ada segelintir pekerja yang sengaja mencipta ‘drama’ di tempat kerja kerana ingin mengambil kesempatan untuk bercuti semasa pandemik ini.

Terbaharu, tular satu video kontroversi di media sosial mengenai seorang pekerja bank di New Delhi, India dikenali sebagai Arvind Kumar yang mendakwa majikannya telah melarang dirinya yang baru sahaja sembuh daripada jangkitan COVID-19 untuk mengambil cuti bekerja.

Berdasarkan video tersebut, kelihatan Arvind berang kerana dipaksa untuk bekerja dan sengaja mencipta ‘drama’ apabila dia hadir ke pejabat sambil memakai topeng muka yang dibawa bersama bekalan tangki oksigen masuk ke dalam ruangan pejabatnya.

“Pihak atasan telah menghalang saya mengambil cuti dan disuruh datang bekerja dalam keadaan saya yang baru sahaja sembuh dan kurang stabil ini.

“Jangkitan COVID-19 telah merebak ke bahagaian paru-paru saya dan doktor sudah memaklumkan ia memakan masa selama tiga bulan untuk saya sembuh sepenuhnya.

“Saya mahu cuti. Kenapa saya dilayan tidak adil seperti ini?” luahan isi hati Arvind yang bekerja sebagai pengurus di Punjab National Bank.

Lantaran video tersebut tular, pihak bank tempat Arvind bekerja telah membuat penjelasan mendakwa Arvind sengaja mencipta drama tersebut untuk memfitnah pihak bank.

Menurut mereka, Arvind tidak berpuas hati selepas permohonan peletakan jawatan ditolak oleh majikannya atas dasar dia didakwa terlibat dengan masalah pinjaman aset di pejabatnya.

Wanita India ini maut selepas tangki oksigen dirampas polis yang mengutamakan golongan ‘kayangan’. Klik pautan di bawah untuk membaca.

Mahu Utamakan Golongan ‘Kayangan’, Wanita Ini Maut Selepas Tangki Oksigen Dirampas Polis

Selamba Minum Teh Campur Clorox, Pak Cik Ini ‘Dakwa’ Mampu Bunuh COVID-19 Dalam Badan

Sekadar Mahu Beri ‘Peringatan’, Tindakan Wanita Ini Sebar Berita Palsu Di Perlis Didenda RM5,000


Dipaksa Lengkapkan Tuntutan Kerja Ketika Kecemasan, Netizen Bengang Dengan ‘Keprihatinan’ Majikan Ini

Aplikasi TikTok kini makin digunakan secara meluas dalam kalangan rakyat Malaysia. Jika dahulu ramai yang berasa skeptikal dengan aplikasi tersebut tetapi kini ia menjadi antara media sosial kegemaran ramai disebabkan konten berilmiah yang dimuat naik pengguna di aplikasi tersebut.

Terbaharu, pengguna TikTok @bossroyston telah memuat naik sebuah video yang mengandungi unsur nasihat iaitu sebagai pekerja haruslah komited bekerja sehingga habis waktu bekerja walaupun mempunyai kecemasan seperti ibu bapa sakit di hospital.

Hell no, this is shit advice. pic.twitter.com/cg4DgEvnSS

— fred the kuching (@nervousfag) March 20, 2021

Video TikTok tersebut tular di media sosial dan mengundang pelbagai reaksi netizen. Rata-rata netizen tidak bersetuju dengan konten tersebut dan mengecam nasihat yang diberikan agar jalankan tanggungjawab pada syarikat ketika waktu pejabat walaupun ada ahli keluarga yang sakit.

Nonono don’t be like this type of bos. I always put myself in a situation if i jadi staff. For sure i want a bos who can understand my situation. Few times benda yg sama jadi like in this video, but i just answered “yes take your time to solve no issue”. Be a good boss🙁💪🏻

— Sabrina Natasha (@sparklynatasha) March 22, 2021

… This is a joke, but no. Its not. So… I rather have a heart than firmly hold on to commitment. I wonder would it be the same if its his own family. https://t.co/hHB1Z5LBzc

— Fellowsheep.co (@FellowsheepC) March 22, 2021

If my boss said this I would not return to work the next day. https://t.co/0ny9ZtPPUl

— nic shields (@nicshields) March 21, 2021

Someone I know couldn’t get out of work despite her mother being really sick and is in red zone.

In the end , she couldn’t see her mother in her final hours 😭

If you are a leader, please be considerate for your workers.

Be a leader, not a boss. https://t.co/irhPzraIB2

— Nimelesh (@HausofHilton) March 21, 2021

Malah, para netizen turut mengatakan bahawa tidak sewajarnya pekerja ditahan di tempat kerja jika berlaku kecemasan di rumah. Jika berlaku seperti itu, rata-rata netizen menasihatkan agar berhenti kerja kerana pekerjaan boleh dicari tapi tiada gantinya nyawa yang tersayang.

Menurut tinjauan di TikTok, video tersebut telah dipadam disebabkan menerima kecaman daripada netizen. Apakah pendapat anda akan isu ini jika ia terjadi dalam kehidupan anda?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Beri Keterangan Palsu Untuk ‘Berbulan Madu’, Pasangan Instafamous Ini Bakal Dikompaun

Cawangan Pertama Taco Bell Malaysia Akan Dibuka Secara Rasmi 2 April Ini


‘Dipaksa Makan Babi, Wanita Jadi Hamba Seks’ – Mangsa Penipuan Pekerjaan Kongsi Pengalaman Pahit

Pengalaman Mohamad Farhan Azman, anak muda berusia 20 tahun yang ditipu sindiket pencari kerja benar-benar mengajar kita realiti yang dihadapi oleh anak muda dalam usaha untuk mencari pekerjaan bagi menyara hidup dan keluarga.

Beliau yang menceritakan pengalamannya sepanjang ditahan di sebuah kem berpagar besi dan dikawal oleh lelaki berpakaian tentera di dada Berita Harian semalam telah mengundang pelbagai reaksi media sosial, lebih perih lagi apabila beliau akui terpaksa makan apa sahaja, termasuk babi, tikus dan daging ayam yang tidak halal kerana takut diancam oleh mereka yang menahan beliau.

Lebih sedih lagi apabila Farhan turut menyatakan bahawa sebahagian daripada wanita yang ditahan di sana telah dijadikan hamba seks oleh anggota sindiket yang berpakaian ala askar dengan senjata M16.

Dalam laporan tersebut, Farhan menggamit kembali permulaan pengalaman hitam beliau di mana dia bersama empat rakan ke Bangkok dan tiba di negara jiran itu pada 13 September tahun lalu menaiki penerbangan terus dari Lapangan Terbang Antarabangsa, Senai dengan harapan kononnya mereka akan berkerja menjadi pengemas bilik hotel di Singapura.

Mereka kemudiannya menaiki pacuan empat roda ke Mae Sot Thailand dan selepas bermalam di sebuah hotel murah, dibawa melalui kawasan hutan, ladang tebu dan jagung sehingga sampai ke sebuah sungai sempadan Thailand-Myanmar.

Dalam situasi tersebut, beliau dan rakan sudah mempunyai perasaan kurang enak bahawa mereka telah dijual. Tidak lama selepas itu, datang sekumpulan lelaki bersenjata menyerbu kenderaan mereka dan diminta untuk menaiki bot.

“Selepas 20 minit, kami tiba di sebuah kawasan dengan disambut ramai lelaki berpakaian askar dan bersenjata yang menyuruh kami mengikut mereka menaiki kenderaan pacuan empat roda.

“Dalam setiap kenderaan itu, ada lapan orang termasuk dua ‘askar’ bersenjata dan semuanya lebih tiga kenderaan,” katanya.

Detik hitam ini pasti tidak mahu lagi diingati oleh Farhan dan rakan-rakannya. Dia kini berjaya pulang ke pangkuan keluarganya di Batu Pahat dan tragedi tersebut bukan sahaja menjadi pengajaran kepadanya, malah untuk seluruh rakyat Malaysia.

Untuk rekod, sepanjang berada dalam tahanan, beliau dipaksa bekerja sebagai ‘scammer’ untuk mencari mangsa dari negara Eropah dengan menjual produk yang murah. Selepas mangsa membuat transaksi dalam talian pada pautan palsu, ahli sindiket akan mula menyerap segala wang dari akaun mangsa.


Dipaksa Rogol Kucing, Mangsa Buli Berusia 12 Tahun Maut Selepas Alami Tekanan Perasaan

Seorang pelajar darjah enam di sebuah sekolah rendah di Sinhaparna, Tasikmalaysia, Jawa Barat Indoneis menghembuskan nafasnya yang terakhir di Hospital SMC Tasikmalaya selepas tiga hari menjalani rawatan di sana.

Difahamkan apa yang dihadapi oleh anak ini sangat meruntun hati dan dikatakan sehingga peringkat tekanannya sudah meluak-luak. Video beliau dipaksa merogol kucing telah ditularkan oleh kawan-kawan yang membuli.

Tekanan dan rasa malu yang ditanggung oleh anak kedua dari empat adik beradik ini berlaku pada penghujung Jun lalu, kata ibu mangsa, TI yang berusia 39 tahun. Kepada media, ibunya bercerita bahawa anaknya telah dipaksa oleh beberapa rakan sebayanya. Pelaku juga merakam kejadian itu menggunakan telefon bimbit, kemudian menularkan video tersebut.

“Anak saya sering mengaku dipukul rakannya. Tetapi mungkin gurauan. Anak saya bermain jauh, tuan. Saya mempunyai empat orang anak, jadi sukar untuk mengawasi mereka. Hancur hati juga tuan apabila melihat video itu,” kata ibunya kepada Detik.

Setelah video itu tular, mangsa telah mengaku kepada ibu bapanya bahawa dia dipaksa dan dipukul oleh rakan-rakannya untuk merogol haiwan tersebut. Selepas kejadian itu, mangsa di bawa ke hospital selepas mengadu sakit, tidak boleh makan dan murung. Namun di Hospital TMC Tasikmalaya dan selepas seminggu video itu tular, mangsa menghembuskan nafasnya yang terakhir.

Menurut ibu bapa mangsa, keluarga rakan-rakannya yang membuli telah datang ke rumah untuk memohon maaf. Manakala, pihak polis pula berkata pihaknya tidak menerima sebarang aduan berhubung kes ini. “Bagaimanapun, anggota kami segera ke lokasi untuk proses mendalam,” kata Unit Siasatan Jenayah Polis Singaparna, Aipda Dwi Santoso, seperti dipetik Pikiran Rakyat.

Mengenai rancangan beberapa badan NGO untuk melaporkan rakan-rakan mangsa kepada pihak polis, sekiranya mereka berumur bawah 12 tahun, pelaku tidak boleh didakwa kerana mereka dilindungi oleh undang-undang Indonesia.

Menurut penjelasan pengamal undang-undang, kanak-kanak di bawah umur 12 tahun yang terlibat dalam perbuatan jenayah biasanya akan dilayan dengan dua cara. Pertama, ia dikembalikan kepada ibu bapa/penjaga. Kedua, dimasukkan dalam program kebajikan masyarakat yang diadakan oleh agensi kerajaan atau institusi pentadbiran kebajikan masyarakat (LPKS).

Anak dibuli hingga alami tekanan perasaan melampau, keluarga tuntut RM2 juta dari sekolah. Rujuk pautan di bawah untuk membaca.

Anak Dibuli Hingga Alami Tekanan Perasaan Melampau, Keluarga Tuntut RM2 Juta Dari Sekolah

Guru Dipenjara 10 Bulan Selepas ‘Buli’ Pelajar Sehingga Maut


Dipaksa Sokong, Tony Fernandes Mohon Maaf

Setelah Ahli Parlimen Muar, Syed Saddiq Syed Abdul Rahman memuat naik post di Instagramnya mengenai perjuangan Tan Sri Tony Fernandes dalam membantu rakyat sebagai unsung hero, kini Tan Sri Tony Fernandes sendiri tampil dengan memuat naik video penjelasan mengenai tindakan beliau.

Beliau menerangkan mengenai keadaan beliau yang bagaikan ‘tersepit’ diantara melindungi syarikatnya dan patuh pada kehendak pihak yang berkait rapat dengan kepentingan syarikatnya. Beliau menceritakan apa yang terjadi ketika musim PRU14 yang lepas dan tindakan yang diambilnya termasuk isu gesaan untuk melucutkan jawatan Tan Sri Rafidah Aziz dari barisan lembaga Bukan Eksekutif AirAsia X.

Tekanan tidak terhenti disitu apabila penambahan penerbangan hampir terbantut dan tidak terlaksana akibat tentangan oleh pihak Malaysian Aviation Commission, Mavcom. Mavcom meminta untuk AirAsia membatalkan kesemua perjalanan untuk promosi tambang murah tersebut.

Video beliau diakhiri dengan meluahkan keyakinan pada pemerintahan era baharu kerajaan Malaysia. Beliau turut berterima kasih kepada rakyat Malaysia yang memberi sokongan kepada AirAsia dan berjanji untuk memberikan yang terbaik kepada negara.


‘Dipaksa’ Untuk Tepati Masa, Pemandu Kereta Api Ini Sanggup Pandu Laju Sehingga Kemalangan

Siapa sahaja yang tidak bosan apabila terpaksa menunggu lebih masa untuk keretapi tiba di stesen yang kita tunggu. Malah, selang masa untuk keretapi berhenti di stesen sebelum ke hentian seterusnya juga memakan masa lebih kurang satu jam demi menunggu ketibaan penumpang bagi memenuhi kerusi yang berada dalam gerabak keretapi.

Namun, lain pula kisahnya di Jepun di mana satu tragedi kemalangan keretapi Amagasaki yang dikendalikan oleh West Japan Railway dilaporkan telah berlaku pada 25 April 2005. Difahamkan, kemalangan tersebut berpunca daripada sikap pemandunya yang terburu-buru memandu keretapi dengan laju hanya kerana ingin menepati masa untuk sampai ke hentian stesen yang seterusnya.

Difahamkan, pemandu keretapi itu hanya terlewat 1 minit 30 saat sahaja untuk sampai ke stesen yang seterusnya. Gara-gara terlalu berdisiplin dalam menepati masa, pemandu berkenaan nekad untuk memandu keretapi dengan kadar kelajuan melebihi 100kph (62mph) berbanding kelajuan pada 30kph seperti yang telah ditetapkan.

Malang tidak berbau, keretapi tersebut kemalangan gara-gara dipandu laju oleh pemandunya. Menurut sumber, pemandu berkenaan dipercayai hilang kawalan dan terlambat untuk menekan pedal brake di satu selekoh landasan yang ‘tajam’.

Nasib sudah tertulis, keretapi tersebut dilaporkan terkeluar daripada landasan lalu merempuh sebuah bangunan rumah pangsapuri yang berdekatan di situ. Seramai 106 orang penumpang terkorban di tempat kejadian manakala seramai 450 orang dilaporkan cedera parah.

Difahamkan individu yang bersalah dalam kes ini bukannya pemandu tersebut. Menurut laporan The Guardian, Osamu Yomomo, timbalan presiden Persatuan Gabungan Pekerja-Pekerja Keretapi Jepun pada ketika itu mendakwa, kemalangan ini juga berpunca disebabkan peraturan pihak pengurusan West Japan Railway yang menekankan budaya kerja ‘tepati masa’ dan ‘mementingkan kecekapan operasi berbanding segala-galanya’.

Tambahnya lagi, para pemandu yang terlewat atau tidak menepati masa semasa menjalankan operasi keretapi ini akan dikenakan hukuman ‘penghinaan’ oleh pihak atasan sebagai pengajaran supaya mereka tidak mengulangi kesalahan yang sama.

Mendukacitakan, mereka juga dipaksa bekerja lebih masa untuk melunaskan tugasan yang luar bidang seperti menyiapkan beberapa laporan bertulis sesudah habis waktu bekerja. Kuasa majikan tiada tandingannya dan peraturan ini sekaligus menyebabkan para pemandu West Japan Railway berasa terlalu takut sehinggakan ‘fobia’ untuk ingkar dengan arahan majikan mereka.

Yomono percaya, tekanan kerja sebegini dan gara-gara hukuman ‘penghinaan’ itu telah memaksa pemandu keretapi Amagasaki, Ryujiro Takami (pada ketika itu berusia 23 tahun) memandu keretapi tersebut dengan laju untuk mengejar masa biarpun pada ketika itu dia hanya terlewat 1 minit 30 saat sebaik sahaja berlepas dari stesen yang sebelumnya.

Disebabkan terlalu ikutkan peraturan ini dan malu akan dihina oleh majikan, Takami akhirnya dilaporkan turut terkorban dalam kejadian malang itu. Mayatnya tersepit bersama korban yang lain di dalam ‘bangkai’ keretapi namun kesemua mayat akhirnya berjaya dikeluarkan tiga hari selepas kejadian.

Baca lagi artikel mengenai budaya kerja ‘Karoshi’ yang menyebabkan kebanyakan rakyat Jepun meninggal dunia menerusi klik pada pautan di bawah.

Realiti Di Sebalik ‘Karoshi’, Budaya Terlebih Kerja Sampai Mati Di Jepun

Budaya ‘Kasar’ Orang Arab, Ini Pengalaman Aku Sepanjang Bekerja Di Sana

Bekas Pekerja Kongsi Budaya Kerja Tidak Sihat Sepanjang Di Tesla


29 Tahun Berkhidmat, Akhirnya Nazir Razak Bakal Tinggalkan CIMB

Bermula hanya sebagai ura-ura pada awalnya, nampaknya Nazir Razak telahpun memberi kata putus dimana beliau bakal meninggalkan CIMB Bank sebagai Pengerusi CIMB selepas 29 tahun berkhidmat pada akhir tahun ini.

Kenyataan ini diumumkan oleh beliau sendiri pada laman Instagram beliau dimana kontrak beliau sebagai Pengerusi CIMB tamat. Berdasarkan perkongsian, Nazir Razak nampaknya positif untuk meneruskan karier beliau di peringkat yang lebih tinggi bersama syarikat atau bank ternama dunia.

The sun is setting on my time in CIMB. I just announced that I will step down as Chairman of CIMB by 31st December 2018. The Board will now activate its succession plan to decide on the next Chairman and the exact date of handover. Over the last 29 years, I have had the privilege of a front row seat on the amazing CIMB journey from fledgling corporate finance franchise to leading Malaysian investment bank to an ASEAN universal bank. Thank you CIMB, #teamCIMB and #CIMBalumni. After our CEO transition in 2014 and then success of T18, CIMB is now financially strong, organisationally robust and firmly institutionalised. My CIMB mission is accomplished and final affirmation of success will come with my departure and CIMB continue grow from strength to strength. I am 52 years young. It is time for me to commit fully to my next mission on the Asean stage.

A post shared by  Nazir Razak (@nazir.razak) on Sep 24, 2018 at 4:15am PDT

Untuk pengetahuan, beliau yang merupakan adik kepada mantan Perdana Menteri Malaysia yang keenam sudahpun berkhidmat bersama CIMB selama 29 tahun termasuk 15 tahun sebagai CEO kumpulan CIMB sebelum dilantik menjadi pengerusi bank kedua terbesar Malaysia ini.

Menyoal bagi kekosongan tempat Pengerusi CIMB terbaru, pihak bank ini mengumumkan bakal menamakan individu terbaru sejurus selepas tamatnya kontrak Nazir Razak iaitu pada 31 Disember 2018.


Dipandang Tinggi Dan Setia, Ini Antara Sebab Warga Nepal Sering Dipilih Jadi Pengawal Keselamatan

Apabila bercakap mengenai bidang berkaitan keselamatan khususnya pengawal keselamatan, kita pasti terfikir akan kelibat warga-warga asing terutama sekali dari negara Nepal.

Tetapi pernahkah anda terfikir kenapa ia adalah negara pertama yang akan terlintas dalam fikiran bila berbicara mengenai pekerjaan sebagai pengawal keselamatan ini?

Untuk menjawab persoalan ini, ianya mungkin berkaitan dengan beberapa perkara yang sering dikaitkan dengan mereka, seperti mewarisi keturunan askar Gurkha dan juga kerana peluang pekerjaan itu sendiri yang terhad di negara mereka.

Berdasarkan kepada dua faktor ini, maka tidak mustahil jika kita sering melihat mereka ini bertugas sebagai pengawal keselamatan bukan sahaja di Malaysia tetapi juga di negara-negara lain.

Bagaimana pula mereka boleh mewarisi askar Gurkha? Buat anda yang masih belum tahu, askar-askar Gurkha ini berasal dari bandar Gorka yang terletak di bahagian barat Nepal.

Askar-askar Gurkha ini pada zaman Perang Dunia Pertama dan Kedua pernah berkhidmat bersama British dan mempunyai briged mereka yang tersendiri. Sejak pertama kali direkodkan berkhidmat untuk British pada tahun 1815, mereka ini masih lagi aktif bersama tentera British sehingga ke hari ini.

Malah, pada tahun 1905 pengambilan untuk briged Gurkha ini diperbesarkan sehingga  10 rejimen dan ianya menjadi keputusan tepat kerana pada Perang Dunia Pertama lebih kurang 100,000 askar Gurkha telah berkhidmat menentang Perancis, Mesopotamia, Persia, Mesir, Gallipoli, Palestina dan Salonika untuk koloni British itu.

Sewaktu Perang Dunia Kedua, sebanyak 112,000 askar Gurkha telah sekali lagi membuktikan bahawa mereka merupakan askar yang berani dengan bertempur menentang negara Suriah, Afrika Utara, Italia, Yunani, Malaysia serta Singapura.

Proses pemilihan bagi briged Gurkha adalah sangat sukar. Walaupun terdapat lebih dari 10,000 pemohon yang bertanding, mereka harus melalui beberapa ujian terlebih dahulu bagi melayakkan pemohon ke peringkat yang seterusnya.

Antara ujian yang terlibat ialah larian sejauh 3 kilometer dengan membawa 35 kilogram pasir dan bakul yang diisi batu diikat di belakang.

Mungkin ramai yang tidak tahu tetapi warga Nepal sedikit sebanyak telah mewarisi ciri-ciri askar Gurkha apabila mereka mempunyai reputasi yang cemerlang di negara kita dengan memikul tanggungjawab sebagai pengawal keselamatan.

Reputasi yang baik serta sentiasa fokus apabila melakukan sesuatu pekerjaan adalah antara sebab mengapa warga Nepal menjadi pilihan utama sebagai pengawal keselamatan dan sangat terkenal di seluruh dunia.

Disebabkan oleh itu, jika kita berada di mana-mana negara sekalipun, apabila bercakap mengenai pengawal keselamatan, warga Nepal tetap menjadi pilihan utama.

Walaupun mereka tiada moyang yang merupakan pesara askar Gurkha, askar biasa atau pegawai polis, mereka ini dianggap masih lagi mewarisi keberanian dan kesetiaan yang ditunjukkan oleh rakyat dari negara ini ketika berkhidmat di negara-negara lain sebelum ini.

Selain daripada keberanian dan kesetian, mereka ini juga diketahui tidak mempunyai peluang kerja yang baik di negara mereka sendiri. Demi mencari pendapatan lebih dan kehidupan yang selesa, mereka telah memutuskan untuk keluar mencari rezeki di negara-negara lain.

Setiap tahun, dianggarkan 25 ke 30 peratus pendapatan negara Nepal datang daripada kumpulan ini. Hal demikian kerana wang yang telah mereka kumpul akan disalurkan kepada keluarga mereka yang masih menetap di negara ini untuk dibelanjakan semula.

Bukan sahaja dapat membantu dan meningkatkan ekonomi serta taraf kehidupan keluarga mereka namun ekonomi negara Nepal itu sendiri difahamkan terpaksa bergantung kepada pengaliran wang yang datang dari kumpulan ini.

Dengan jumlah mereka yang berhijrah keluar begitu ramai sehingga menyumbang kepada ekonomi negara, maka tidak hairanlah jika kita sering sahaja berjumpa dengan warga Nepal ini terutamanya yang bekerja sebagai pengawal keselamatan.

Tidak lupa juga kerana tahap keberanian dan kesetiaan tinggi yang sentiasa ditunjukkan warga mereka sebelum ini terutama ketika berkhidmat sebagai askar Gurkha suatu ketika dahulu.

Terdahulu, tular di media sosial apabila seorang warga Nepal didera penduduk tempatan hingga menyebabkan kedutaan Nepal buat laporan polis, baca pautan di bawah.

Pengawal Keselamatan Nepal Didera Warga Tempatan, Kedutaan Nepal Buat Laporan Polis

Warga Tempatan Dalang Disebalik Sindiket Pemalsuan Dokumen Ujian Saringan COVID-19 Untuk Warga Asing

Wanita Warga Asing ‘Kantoi’ Mohon MyKad Guna Identiti Orang Telah Meninggal Dunia


Dipanggil Anjing Di YouTube, Veveonah Tenang Minta ‘Keyboard Warrior’ Hentikan Buli Siber

Menjadi perhatian orang ramai terutamanya netizen di media sosial bukanlah perkara yang senang untuk dilalui oleh sesiapa sahaja.

Walaupun kebanyakan masa ia dipenuhi dengan pujian dan kata-kata semangat – ada ketikanya media sosial juga boleh menjadi tempat yang sangat gelap buat sesetengah individu.

Dan perkara itu turut berlaku kepada Veveonah Mosibin – yang tular dengan kisahnya menjawab peperiksaan di atas pokok di sebuah perkampungan di Sabah sebelum ini.

Melalui satu perkongsian yang dibuat di Facebook pada semalam, Veveonah berkongsikan komen yang diterima di laman YouTube miliknya baru-baru ini yang berunsurkan buli dan mengandungi kata-kata kesat termasuk memanggil dirinya anjing.

Kecewa dengan komen yang ditinggalkan ‘keyboard warrior’ itu, Veveonah kemudiannya berkongsikan perkara tersebut bersama pengikutnya di Facebook.

Bukan sahaja berkongsikan tangkap layar komen membuli tersebut namun Veveonah pada masa sama turut memberikan pesanan buat mereka yang sentiasa membuli orang lain di alam maya.

“Saya bangun dengan melihat notifikasi ini. Tolong, hentikan buli siber.

“Jangan suka menghakimi orang lain, jangan sebarkan kebencian.

“Kalau anda tertekan, dapatkan bantuan orang yang anda boleh percaya dan keluarga. Cuma jangan sakiti orang lain,” balasnya dengan tenang.

Kisah Veveonah mula tular sejak pertengahan tahun ini di media sosial dan mendapat liputan luas media seluruh negara dan pihak universiti yang dihadirinya.

Walaupun berdepan pelbagai kecaman dan pujian daripada netizen sebelum ini namun Veveonah seperti dalam respon yang diberikannya masih kelihatan tenang menjawab segala tuduhan dan cacian yang diberikan kepadanya.

Baca juga kisah Veveonah sebelum ini yang tular selepas video beliau menjawab peperiksaaan di atas pokok mendapat perhatian ramai di pautan di bawah.

Jawab Peperiksaan Sambil ‘Camping’, Pelajar Ini Kongsi Cabaran 24 Jam Atas Pokok Di YouTube

Timbalan Menteri Komunikasi Dan Multimedia Mohon Maaf Kepada Veveonah

Nafi Dakwaan Menteri, UMS Sahkan Veveonah Sememangnya Mengambil Peperiksaan Dalam Talian